title: Kyrkbron

text: Helmikuussa 1965 kaupunginvaltuusto hyväksyi Orrje & Con ehdotuksen liikenneväylästä. Samana vuonna seurakunta pyysi uutta tarkastelua sillan sijoittamisesta, koska jumalanpalvelukset saattaisivat häiriintyä liikenteen melusta, ja että herkkä ympäristö kirkon ympärillä tuhoutuisi, jos silta rakennettaisiin sinne. Seurakunnan väitteet käsiteltiin kaupunginvaltuustossa. Kaupunginvaltuusto antoi Orrje & Colle tehtäväksi etsiä uusi sijainti sillalle.


title: Kyrkbron

text: Marraskuussa 1965 Orrje & Co esitteli kaksi ehdotusta: alkuperäinen suunnitelma, jossa silta kirkon vieressä ja toinen, jossa silta sijoitettu enemmän itään Järnvägsgatanin jatkeena. Sijainti kirkon vieressä katsottiin sopivimmaksi. Kuitenkin Åke Lundberg, josta tuli lääninarkkitehti vuonna 1964, ehdotti, että Orrje & Con itäinen vaihtoehto pitäisi ottaa käyttöön.


title: Kyrkbron

text: Huhtikuussa ja toukokuussa 1966 esiteltiin kaksi lukua painettuna, Orrje & Con ""Ny bro över Ume älv: två principförslag"" ja arkkitehti Erik Thelausin ""Bro över Umeälven. Synpunkter på miljöfrågor m m"".


title: Kyrkbron

text: Arkkitehtitoimisto "Klemming och Thelaus" sai Uumajan kaupungilta sopimuksen, jossa heidän tuli ottaa selvää ympäristövaikutuksista sillan sijoittamisesta kirkon viereen, ja ehdottaa ulkoasua sillalle ja sen kannattimille. Tulokset oli raportoitu mallina mittakaavassa 1:400, jossa olivat pohjapiirrokset ja muistio. Muistiossa korostettiin, että sillan pitäisi olla samansuuntainen Tegsbronin kanssa. Yritys ehdotti siltaa suoralla kotelopalkilla, jossa pystysuora tuki.


title: Kyrkbron

text: Kesäkuussa 1966 kaupunginvaltuustossa keskusteltiin päätöslauselmaesityksestä koskien sillan sijaintia. Drätselkammaren, joka vastaa kaupungin taloudesta, hyväksyi rakennusviraston linjan, ja väitti, että sijainti kirkon vieressä oli etusijalla muihin vaihtoehtoihin nähden. Kaupunginvaltuusto hyväksyi drätselkammarenin ehdotuksen ilman äänestystä.


title: Kyrkbron

text: Elokuussa 1966 Orrje & Con esitteli raportin "Förslag till ny bro över Ume älv i sträckning Idrottsvägen-Östra Kyrkogatan" ("Ehdotus uudesta sillasta Uumajajoen yli suunnassa Idrottsvägen-Östra Kyrkogatan"), joka osoitti liikenteensuunnittelun periaatteita, jotka pitäisi olla perustana Kyrkbronille. Sen oli tarkoitus toimia pohjana kaupunginosien maankäyttösuunnitelmille. Orrje & Con mukaan maankäyttösuunnitelma tarkistettiin, ja sillan suunnitelmat tehtiin yhdessä Ruotsin tiehallinnon kanssa. Eri sidosryhmiä kutsuttiin, sisältäen Flottningsföreningen (tukinuittoliitto), jonka näkemykset jännevälien suunnittelussa olivat tärkeitä, jotta tukinuitto ei häiriintyisi. Tietyöosaston ehdotuksen jälkeen pyörätie sijoitettiin siltojen kahden ajokaistan väliin.


title: Kyrkbron

text: Uusi asemakaava hyväksyttiin kaupunginvaltuustossa vuonna 1968. Lääninhallitus vastusti kaupungin kaavoitussuunnitelmaa vuonna 1969 ja halusi tutkimuksen sillan sijoittamisesta itäisempään paikkaan. Annettu syy oli, että Uumajan yliopiston ja Norlannin yliopistollisen sairaalan laajennukset muuttivat olosuhdetta, koska molemmat sijaitsevat itään Uumajan keskustasta. Myös Ruotsin museovirasto teki valituksen.


title: Kyrkbron

text: Kuninkaallinen majesteetti siirsi asian Statens planverkille (kansallinen suunnitteluosasto), joka puolestaan pyysi asiasta lausuntoa Ruotsin tiehallinnolta, joka lopulta hyväksyi suunnitelman. Perusteluna oli, että uuden sillan tarkoituksena on vähentää liikennettä Tegsbronilla, siten uusi silta ei voisi olla liian kaukana Tegsbronista. Maankäyttösuunnitelma hyväksyttiin lopulta syyskuussa 1969. Kaksi kuukautta myöhemmin Kyrkbron lisättiin Ruotsin tiehallinnon talousarvioon vuosille 1970-1974. Rakentaminen alkoi vuonna 1972.


title: Kyrkbron

text: Kyrkbronin laskettiin ottavan 54,5 prosenttia Tegsbronin liikenteestä. Näihin aikoihin Tegsbronin ylitti noin 25 000 kulkuneuvoa päivässä, joka oli maksimikapasiteetti sillalle. Ennuste vuodelle 1990 oli 60 000 kulkuneuvoa päivässä.


title: Kyrkbron

text: Kaupunginhallituksen vuosibudjetin käsittelyssä 28. lokakuuta 1971, kunnallishallinto ehdotti, että suunnitelma "bro över Ume älv" ("silta Uumajajoen yli") olisi hyväksyttävä. Tätä seurasi kiivas keskustelu, joka kesti kuusi tuntia, ennen kuin kaupunginvaltuusto päätti myöntää rahoitusta sillalle. Äänimäärä oli 25 vastaan ja 26 puolesta, jossa presidentillä oli ratkaiseva ääni. Siten sillan sijainti kirkon vieressä oli ratkaistu. Sillan rakentamispäätöksen myötä lääninhallitus sai 43 valituskirjettä päätöksestä. Toukokuussa 1972 allekirjoitettiin hyväksyntä Uumajan kunnan ja Ruotsin tielaitoksen välillä, jotta tiehallinto aloittaisi sillan rakentamisen 16. kesäkuuta 1972. AB Vägförbättringar sai tehtäväkseen rakentaa sillan 18,6 miljoonalla kruunulla. Tämä sisälsi myös muuta siltaan liittyvää työtä.


title: Kyrkbron

text: Keskustelu sillasta alkoi vuonna 1965, kun kirkkovaltuusto lähetti kirjeen kaupunginvaltuustolle, todeten, että jumalanpalvelukset häiriintyisivät sillan liikenten vuoksi. Kesäkuussa 1971 läänin arkkitehti Åke Lundberg toi jälleen esille sillan sijoittamisen, kun kunnan asioista pidettiin tiedotustilaisuus Holmsundissa.


title: Kyrkbron

text: Paikallisissa tiedotusvälineissä keskustelu jatkui ja eri kansallisen tason asiantuntijat kommentoivat siltaa. 2. lokakuuta 1971 vastustuskyvyn huippu saavutettiin, kun sillan vastainen mielenosoitus järjestettiin Uumajassa. Mielenosoitus sai alkunsa sanomalehti Västerbottens-Kurirenin lukijakyselyssä, jossa edellisenä päivänä 84 prosenttia oli Kyrkbronin rakentamista vastaan. Myös vastikään nimitetty kuvernööri Karl Georg Samuelson oli vastustamassa Kyrkbronia.


title: Kyrkbron

text: Muutama Keskustapuolueen jäsen yritti pysäyttää rakentamisen vuonna 1973, sillä perusteella, että kustannukset olivat nousseet 45 miljoonaan kruunuun. Aloite peruttiin sillä perusteella, että se olisi kalliimpaa kunnalle tehdä muutoksia maankäyttösuunnitelmaan ja peruuttaa voimassa olevat sopimukset kuin jatkaa rakentamista. Lisäksi sillä olisi vaikutuksia työvoiman vähenemiseen kunnassa, jos rakentaminen oltaisiin keskeytetty. Kyrkbronin vastustaminen sittemmin vähentyi.


title: Kyrkbron

text: Kesän 1972 aikana tuntematon kalmisto löytyi, kun työntekijät olivat kaivamassa siltaa varten Uumajan vanhan kirkon vieressä. Hautausmaan vanhat luut olivat tuntemattomia ja hautauspaikan kartta puuttui. Löydön myötä muinaisjäännösten lääninhoitaja Sune Zachrisson ja Ruotsin museovirasto pysäyttivät sillan rakentamisen, koska alueella olisi tehtävä arkeologisia kaivauksia. Sibylla Haasumin johdolla kaivettiin 22 kuilua välillä 1. heinäkuuta ja 17. elokuuta. Tuloksena oli 40 ruumisarkun, noin 60 luurangon, arkkujen, varusteiden, kynsien, koristeiden, hautapalojen jne. löytyminen. Kaivauksissa löytyi 18 kanuunankuulaa. Ne tulivat luultavasti Suomen sodassa 1808-1809. Joko kanuunankuulat päätyivät sinne, kun kenraaliluutnantti Johan Adam Cronstedt puolusti Uumajaa maaliskuussa 1809, tai kun venäläinen kenraali Nikolai Kamenski kesällä 1809 puolusti siltaa, jota venäläiset rakensivat Uumajajoen yli. Viimeisessä haudassa, 3,3 kertaa 3,8 metrin kokoisessa hautapaikassa etelä-kaakkoon kirkosta, löytyi helposti luettavat nimilatat, jotka osoittivat sen olleen maaherra Pehr Adam Strombergin perheen sukuhauta. Hautakiveä ei löytynyt, mutta se oli luultavasti tuhoutunut kun kirkko tuhoitui palossavuonna 1887, yhdessä kaikkien hautojen arkistomateriaalien kanssa.


title: Kyrkbron

text: Sillan rakentamisen aikana muutamia teknisiä uutuuksia käytettiin, kuten pöytätietokonetta maanmittauksessa ja laseria etäisyyden mittaamisessa. Ministeri Bengt Norling vihki Kyrkbronin 26. syyskuuta 1975. Sillan rakentamisen yhteydessä tehtiin myös laaja liikenteen uudelleenreititys Uumajan keskustassa ja Tegissä. Tegistä tuli Uumajan ensimmäinen kaupunginosa, joka sai jalkankulku- ja pyörätiet koko keskustaan.


title: Kyrkbron

text: Kun Kolbäcksbronin rakentaminen aloitettiin vuonna 1998, Kyrkbronilla oli noin 16 600 ja Tegsbronilla noin 21 600 kulkuneuvoa keskimäärin päivässä. Vuonna 2010 Kyrkbronilla oli noin 15 100, Tegsbronilla noin 27 300 ja Kolbäcksbronilla noin 12 000 kulkuneuvoa keskimäärin päivässä.


title: Kyrkbron

text: Kolbäcksbronin takia keskustassa on pienempi määrä liikennettä ja Strandgatanin muutos kauttakulkureitistä kaupunkikaduksi ovat vähentäneet Kyrkbronin merkitystä. Onkin ehdotettu, että toinen puoli sillasta muutettaisiin 150-200 parkkipaikaksi.


title: William O’Brien

text: William O’Brien (2. lokakuuta 1852 Mallow, Corkin kreivikunta, Irlanti – 25. helmikuuta 1928 Lontoo, Iso-Britannia) oli irlantilainen poliitikko. Hän oli yksi johtajista pitkäaikaisessa kamppailussa maareformin ja Irlannin itsehallinnon eli home rulen puolesta.


title: William O’Brien

text: O’Brien toimi vuodesta 1869 lehtimiehenä ja vuonna 1881 hänet nimitettiin Irlannin maaliiton julkaiseman viikkolehden "United Irelandin" päättoimittajaksi. Jo saman vuoden lokakuussa brittiviranomaiset lakkauttivat lehden ja O’Brien vangittiin yhdessä Charles Parnellin ja muiden maaliiton johtajien kanssa. Juuri O’Brien laati vankilassa kuuluisan ”vuokrankeskeytysmanifestin” ("No Rent Manifesto"), jossa kannustettiin maanvuokraajia keskeyttämään vuokranmaksunsa. Julistuksen julkistaminen johti nopeasti koko maaliiton lakkauttamiseen. O’Brien vapautui seuraavana vuonna ja hän palasi uudelleenperustetun "United Irelandin" päätoimittajaksi. Hänet valittiin 1883 parlamentin alahuoneeseen, jossa hän istui yhtäjaksoisesti vuoteen 1895.


title: William O’Brien

text: O’Brienin kuuluisin poliittinen tempaus oli hänen vuonna 1886 lanseeraamansa niin sanottu "plan of campaign" (”sotasuunnitelma”) -kampanja, jossa maanvuokraajia kannustettiin jättämään vuokransa maksamatta, mikäli isännät eivät suostuisi alentamaan niitä kohtuulliseksi katsotulle tasolle. Sen sijaan heidän tulisi lahjoittaa vuokrarahat yhteiseen kassaan, jolla tuettaisiin mailtaan häädettyjä maanvuokraajia. Parnell ei tukenut tätä kampanjaa, mutta se sai silti paljon tuulta alleen. Britannian parlamentti sääti sen seurauksena vuonna 1887 niin sanotun Coercion Act -lain, jonka nojalla O’Brien passitettiin jälleen vankilaan. Hän oli useasti vangittuna seuraavan neljän vuoden aikana jyrkän agitaationsa vuoksi.


title: William O’Brien

text: O’Brien oli vuosien ajan Irlannin nationalistien joukossa toiseksi vaikutusvaltaisin henkilö Parnellin jälkeen. Parnellin kukistumiseen vuonna 1890 johtaneen avioeroskandaalin aikana O’Brien yritti aluksi sovitella Parnellin vastustajien ja tukijoiden välejä, mutta asettui lopulta Parnellin syrjäyttämistä kannattaneen Irlantilaisen puolueen enemmistön kannalle. Vuonna 1898 O’Brien perusti United Irish League -nimisen poliittisen järjestön ja palasi kaksi vuotta myöhemmin parlamenttiin. Hän tuki vuosien 1902–1903 maakonferenssia, jossa maanomistajien ja maanvuokraajien edustajat onnistuivat sopimaan yhteisistä tavoitteista. Seurauksena oli vuonna 1903 säädetty niin sanottu Wyndhamin laki, jonka nojalla suuri osa maanvuokraajista sai lunastaa tilansa itselleen. O’Brien etääntyi vähitellen John Redmondin johtamasta Irlantilaisen puolueen johdosta. Kun O’Brienin aiempi puolue United Irish League jäi heidän käsiinsä, hän perusti vuonna 1909 T. M. Healyn kanssa riippumattomien nationalistien parlamenttiryhmän, joka seuraavana vuonna järjestäytyi All-for-Ireland League -nimiseksi puolueeksi. Kun Redmond sai vielä H. H. Asquithin hallituksen tekemään uuden home rule -lakiesityksen, O’Brienin puolue tuki sitä lojaalisti. Muutaman vuoden sisällä pääosa O’Brienin tukijoista kuitenkin siirtyi radikaalimman Sinn Féin -puolueen kannattajiksi. O’Brien itse jäi pois parlamentista vuonna 1918 ja hänen puolueensa lakkasi pian toimimasta.


title: Väinö Lehtonen

text: Väinö Lehtonen voi tarkoittaa seuraavia henkilöitä


title: V (Anna Abreun albumi)

text: V on suomalaisen poplaulaja Anna Abreun viides studioalbumi. Warner Music Finland julkaisi albumin CD:nä ja digitaalisesti 30. toukokuuta 2014 sekä LP:nä 13. kesäkuuta 2014. Albumin ovat tuottaneet Jonas W. Karlsson, Jarkko Ehnqvist ja Hank Solo. Albumi nousi ensimmäisellä listaviikollaan Suomen virallisen albumilistan neljänneksi.


title: V (Anna Abreun albumi)

text: Albumilla vierailevat tanskalainen poplaulaja Christopher sekä suomalainen räppäri Gracias.


title: V (Anna Abreun albumi)

text: "V"-albumin ensimmäinen single, ”Ra-ta ta-ta” julkaistiin 11. huhtikuuta 2014. Kappale nousi Suomen virallinen singlelistan 17:nneksi sekä latauslistan 6:nneksi. Se nousi myös Suomen neljänneksi soitetuimmaksi radiokappaleeksi. Toinen single ”Right In Front Of You” julkaistiin kesäkuussa 2014.


title: Roxie Hart

text: Roxie Hart (myös "Chicago" ja "Chicago Gal") on vuonna 1942 ensi-iltansa saanut William A. Wellmanin ohjaama ja Nunnally Johnsonin tuottama yhdysvaltalainen komediaelokuva, jonka pääosissa ovat Ginger Rogers, Adolphe Menjou ja George Montgomery.


title: Roxie Hart

text:
"Roxie Hart" sijoittuu 1920-luvun Chicagoon, missä revyytyttö Roxie Hartin (Ginger Rogers) kelvoton aviomies (George Chandler) murhaa miehen ja vaatii Roxieta ottamaan syyt niskoilleen, koska valamiehistöt harvoin lähettävät naisia sähkötuoliin. Roxie suostuu, koska pitää julkisuutta hyödyllisenä hänen uralleen. Roxien tapauksen ottaa käsiteltäväksi asianajaja Billy Flynn (Adolphe Menjou). Oikeudenkäyntiä seuraava toimittaja Homer Howard (George Montgomery) rakastuu Roxieen, jonka hän vie vihille, kun Roxie jättää hänen raukkamaisen aviomiehensä.
Nunnally Johnson ja Ben Hecht laativat käsikirjoituksen Maurine Dallas Watkinsin näytelmän "Chicago" (1926) pohjalta. Alkuperäinen Broadway-näytelmä sai ensi-iltansa Music Box Theatressa 30. joulukuuta vuonna 1926. Näytelmää esitettiin 172:n esityksen ajan, ja se suljettiin toukokuussa 1927.


title: Roxie Hart

text: "Roxie Hart" on uudelleenfilmatisointi vuoden 1927 mykkäelokuvasta "Intohimojen syleilyssä", jonka pääosassa on Phyllis Haver. Toinen alkuperäiseen näytelmään perustuva elokuva on vuonna 2002 ilmestynyt "Chicago", jonka pääosissa ovat Renée Zellweger, Catherine Zeta-Jones ja Richard Gere. "Chicago"-näytelmän pohjalta on tehty myös musikaali "Chicago" (1975).


title: Roxie Hart

text: "Roxie Hartin" kuvaukset alkoivat lokakuussa 1941 ja päättyivät 2. tammikuuta 1942. Elokuva kuvattiin Los Angelesin Century Cityssä sijaitsevilla 20th Century Foxin studioilla. Roxie Hartin rooli oli aluksi tarkoitettu Alice Fayelle, joka ei raskautensa takia voinut ottaa roolia vastaan.


title: Roxie Hart

text: "Roxie Hart" sai Yhdysvaltain ensi-iltansa 20. helmikuuta vuonna 1942 New Yorkissa. Tuotantoyhtiönä toiminut 20th Century Fox oli myös elokuvan levittäjänä Yhdysvalloissa. Rotten Tomatoes -sivuston mukaan kriitikoiden arvosteluista 89 prosenttia on myönteistä perustuen yhdeksään arvosteluun.


title: Roxie Hart

text: 20th Century Fox julkaisi "Roxie Hartin" ensimmäisen kerran DVD:lle Yhdysvalloissa 20. huhtikuuta vuonna 2004. Elokuvaohjaaja Stanley Kubrick on kerran kertonut "Roxie Hartin" olleen yksi hänen suosikkielokuvistaan.


title: History (televisiokanava)

text: History (alun perin The History Channel vuosina 1995-2008) on yhdysvaltalainen kaapeli ja satelliittitelevisiokanava, jonka omistaa A+E Networks, Hearst Corporation ja Disney–ABC Television Groupin välinen joint venture.


title: History (televisiokanava)

text: Alun perin kanavalla näytettiin vain dokumentaarisia ohjelmia sekä historiallisia fiktiosarjoja. Vuodesta 2008 lähtien se on kuitenkin lähettänyt valikoiman tositelevisiosarjoja sekä muuta epähistoriallista materiaalia. Elokuussa 2013 yhteensä 98 226 000 yhdysvaltalaista kotitaloutta (86,01% televisiollisista kotitalouksista) pystyy seuraamaan History-kanavaa.


title: History (televisiokanava)

text: Kansainvälisiä lokalisoituja versioita History-kanavasta on myös saatavilla lukuisissa formaateissa Kanadassa, Euroopassa, Australiassa, Lähi-Idässä, Afrikassa ja Latinalaisessa Amerikassa. Ensimmäinen eurooppalainen versio julkaistiin Scandinaviassa Viasatilla, joka pyörittää nykyään omaa kanavaansa, Viasat Historyä. History aloittaa lähetykset Suomessa toukokuussa 2017.


title: Väinö Lehtonen (kansanedustaja)

text: Väinö Rudolf Lehtonen (7. lokakuuta 1883 Turku – 22. toukokuuta 1943 Kemi) oli turkulainen osastonhoitaja, joka toimi SDP:n kansanedustajana 1. huhtikuuta 1919 – 4. syyskuuta 1922. Eduskunnassa hän oli laki- ja talousvaliokunnan jäsen.


title: Väinö Lehtonen (kansanedustaja)

text: Lehtonen vaikutti myös Turun alueella useissa luottamustehtävissä, muun muassa Turun kaupunginvaltuustossa.


title: Väinö Lehtonen (puutarhuri)

text: Väinö Vilhelm Lehtonen (25. marraskuuta 1888 Eurajoki – 11. lokakuuta 1952) oli suomalainen puutarhuri ja alan opettaja.


title: Väinö Lehtonen (puutarhuri)

text: Lehtonen oli Elisenvaaran maanviljelyskoulun puutarhaopettajana 1911–1912, Vakka-Suomen maamies- ja kotitalouskoulussa 1912–1916 ja Alhaisten kartanon tilanhoitajana 1916–1921. Alholan puutarhakoulun johtajana Lehtonen työskenteli vuosina 1921–1929 ja Hyvinkään pienviljelysneuvojaopiston puutarhaopettajana 1929–1940. Lepaan puutarhaopiston lehtorina hän toimi vuodesta 1940 alkaen. Hän oli myös Maatalousnormaalikoulun tuntiopettaja vuosina 1930–1947 ja Mustialan maamiesopistossa tuntiopettaja 1931–1948.


title: Väinö Lehtonen (puutarhuri)

text: Lehtonen kirjoitti puutarhanhoitoa käsitteleviä kirjoja ja myös toimitti joitakin.


title: Petr Zámorský

text: Petr Zámorský (s. 3. elokuuta 1992 Zlín, Tšekkoslovakia) on tšekkiläinen jääkiekkopuolustaja, joka pelaa Ruotsin SHL-liigan Örebro HK:ssa. Hän laukoo oikealta.


title: Petr Zámorský

text: Zámorský on HC Zlínin kasvatti. Hän oli kaudella 2007–2008 seuran U18-junioreiden tehokkain puolustaja tehoilla 3+26=29, kuten myös Zlínin U20-junioreissa kaudella 2010–2011. Vuotta aiemmin Zámorský voitti Extraliga juniorůn mestaruuden. Kaudella 2011–2012 hän nousi Zlínin miesten joukkueeseen, jossa Extraligan tulokaskausi toi 37 runkosarja- ja 12 playoff-ottelussa tehot 1+4=5.


title: Petr Zámorský

text: Kaudella 2012–2013 Zámorský oli kahdeksalla osumallaan Zlínin eniten maaleja tehnyt puolustaja. Kaudella 2013–2014 hän teki Extraligan yhden kauden piste-ennätyksensä tehoilla 7+11=18. Zámorský oli koko kevään 2014 pudotuspelien tehokkain puolustaja tehoilla 4+5=9 ja jakoi myös tehotilaston voiton joukkuetoverinsa Bedřich Köhlerin kanssa lukemalla +8. Hän voitti kauden päätteeksi Tšekin-mestaruuden ja palkittiin Extraligan parhaana puolustajana.


title: Petr Zámorský

text: Huhtikuussa 2014 Zámorský teki 1+1-vuotisen sopimuksen SM-liigajoukkue Espoo Bluesin kanssa. Hän teki kesäkuussa kaksivuotisen tulokassopimuksen NHL-joukkue New York Rangersin kanssa. Zámorský aloitti kiekkokauden Bluesin paidassa elokuussa 2014 pelaamalla harjoitusotteluita ennen lähtöä Rangersin harjoitusleirille. Jäätyään ilman NHL-paikkaa hän päätti jatkaa kaudella 2014–2015 uraansa lainalla Bluesin vahvuudessa sen sijaan, että Zámorský olisi siirtynyt farmiin. Tammikuussa 2015 hän siirtyi loppukaudeksi jatkamaan lainasopimustaan Ruotsiin SHL-joukkue Örebro HK:n riveihin.


title: Petr Zámorský

text: Lokomotiv Jaroslavl varasi Zámorskýn ensimmäisellä kierroksella 18. pelaajana . Kauden 2015–2016 hän aloitti AHL-joukkue Hartford Wolf Packissa. Zámorský pelasi siellä vain kymmenen ottelua, kunnes Rangers asetti hänet siirtolistalle ja Zámorskýn sopimus purettiin marraskuussa 2015. Muutamaa päivää myöhemmin hän palasi kevääseen 2017 asti ulottuvalla sopimuksella Örebroon. Kaudella 2016–2017 Zámorský oli joukkueen tehokkain puolustaja tehoilla 6+10=16.


title: Petr Zámorský

text: Zámorsky edusti Tšekkiä MM-kilpailuissa vuosina 2014 ja 2016. Jälkimmäisessä turnauksessa hän ei kuitenkaan mahtunut kertaakaan kokoonpanoon. Yhteensä Zámorský on pelannut 43 A-maaottelua tehopistein 1+5=6.


title: Petr Zámorský

text: Zámorský pelasi myös alle 20-vuotiaiden MM-kilpailuissa vuonna 2012 sekä alle 18-vuotiaiden MM-kilpailuissa vuonna 2010. Hän pelasi myös alle 18-vuotiaiden Ivan Hlinkan muistoturnauksessa vuonna 2009.


title: Väinö Lehtonen (maatalousneuvos)

text: Väinö Robert (V. R.) Lehtonen (4. marraskuuta 1893 Hartola – 24. toukokuuta 1954 Helsinki) oli suomalainen maatalousneuvos.


title: Väinö Lehtonen (maatalousneuvos)

text: Lehtonen valmistui agronomiksi ja maatalous- ja metsätieteiden kandidaatiksi 1927 ja aloitti uransa Taubilan kartanon tilanhoitajana Pyhäjärvellä (Vl.) 1919–1925, sen jälkeen hän toimi Pienviljelijäin keskusliiton konsulenttina 1927–1929, pienviljelijäin neuvojaopiston lehtori 1929–1932, maatalousnormaalikoulun maanviljelysopin yliopettaja 1932–1934, maatalousneuvos ja maataloushallituksen opetusosaston päällikkö 1934 alkaen. Hänellä oli luottamustoimia Maatalouskerholiiton johtokunnan jäsen 1936 alkaen, useiden maatalousopetuskomiteoiden puheenjohtaja, opetustoimen uudelleenjärjestämiskomitean ja valtioneuvoston kouluasiain toimikunnan johtaja. Hän julkaisi maatalousalan kirjallisuutta.


Suuren isänmaallisen sodan valtionmuseo eli täydellisemmin Valko-Venäjän Suuren isänmaallisen sodan historian valtionmuseo (, ) on toisen maailmansodan aikaa esittelevä sotamuseo Minskissä Valko-Venäjällä.


title: Valko-Venäjän Suuren isänmaallisen sodan historian valtionmuseo

text:
Yli 70-vuotiaan sotamuseon entinen päärakennus sijaitsi Minskin kantakaupungissa, Lokakuun aukion laidalla osoitteessa Praspekt Nezaležnasti 25а, Minsk. Vuonna 1964 valmistuneen museorakennuksen suunnittelivat arkkitehdit G. Benediktov ja G. Zaborski (1909–1999). Vuonna 1966 museo muutti näihin tiloihin, ja tuolloin uudistettu näyttely avautui vuonna 1967.
Museolle rakennettiin vuosina 2010-2014 uudisrakennus Minsk on sankarikaupunki -muistomerkin viereen ja ympärille. Uudet museotilat suunniteltiin arkkitehti, professori Viktar Kramarenkan johdolla. Uudisrakennus suunniteltiin avattavaksi Voitonpäivänä vuonna 2014, jolloin Minskissä käynnistyivät jääkiekon vuoden 2014 maailmanmestaruuskilpailut. Avajaispäivää lykättiin parilla kuukaudella. Uuden museorakennuksen avajaiset järjestettiin Valko-Venäjän itsenäisyyspäivän aattona 2. heinäkuuta 2014 presidenttien Lukašenkan ja Putinin läsnä ollessa.


title: Marija Jaremtšuk

text: Marija Jaremtšuk (s. 2. maaliskuuta 1993 Tšernivtsi) on ukrainalainen laulaja, joka edusti Ukrainaa vuoden 2014 Euroviisuissa Kööpenhaminassa kappaleella ”Tick-Tock”. Hän sijoittui kilpailun finaalissa kuudenneksi.


title: Marija Jaremtšuk

text: Vuonna 2012 Jaremtšuk osallistui Ukrainan The Voice -kilpailuun sijoittuen neljänneksi. Samana vuonna hän sijoittui kolmen joukkoon kansainvälisessä New Wave -laulukilpailussa.


title: Marija Jaremtšuk

text: Jaremtšuk puhuu ukrainan lisäksi englantia ja italiaa, sekä vähän saksaa ja romaniaa. Omien sanojensa mukaan hän ymmärtää myös puolaa.


title: Se og Hør

text: Se og Hør () on tanskalaisen Aller Median julkaisema viihde- ja tv-aikakauslehti, josta tehdään viikoittain kolme eri versiota Tanskan, Norjan ja Ruotsin markkinoille. Norjassa lehti ilmestyy kaksi kertaa viikossa. Suomalainen Seiska on Se og Hørin sisarjulkaisu. Se og Hør ja Seiska ovat kotimaidensa suurimmat viikkolehdet.


title: Se og Hør

text: Lehti perustettiin Tanskassa vuonna 1939 nimellä "Det Ny Radioblad" (Uusi radiolehti). Vuonna 1953 se alkoi seurata uutta mediaa, televisiota, ja muutti nimensä nykyiseen muotoon.


title: Se og Hør

text: Huhtikuussa 2014 Se og Hør joutui mediaskandaaliin, kun julkisuuteen tuli väite että lehti oli ostanut tietoja Tanskan kuninkaallisen perheen ja tanskalaisten näyttelijöiden luottokorttiostoksista ja lentomatkoista. Lukuisat henkilöt, muun muassa Mads Mikkelsen, tekivät asiasta tutkintapyynnön poliisille. Marraskuussa 2016 lehden entinen päätoimittaja Henrik Qvortrup sai 15 kuukauden vankeusrangaistuksen, josta 12 kuukautta muunnettiin 200 tunnin yhdyskuntapalveluksi. Myös kolme muuta toimittajaa sekä luottokorttiyhtiö Netsin työntekijä tuomittiin oikeudessa. Aiemmin elokuussa Aller Medialle määrättiin 10 miljoonan kruunun sakot (noin 1,3 miljoonaa euroa).


title: Suuren isänmaallisen sodan museo

text: Suuren isänmaallisen sodan museo voi tarkoittaa esimerkiksi seuraavia toisen maailmansodan aikaa etnisen Neuvostoliiton alueella esitteleviä sotamuseoita:Suuren isänmaallisen sodan historiaa kuvaavia museoita on myös muutamilla muilla paikkakunnilla.


title: Jääkiekon SM-liigakausi 2014–2015

text: Jääkiekon SM-liigakausi 2014–2015 oli jääkiekon SM-liigan 40. kausi. Suomen mestaruudesta pelasi neljätoista joukkuetta. Kausi alkoi syyskuussa 2014 ja päättyi huhtikuussa 2015. Puolustavana mestarina kauteen lähti Oulun Kärpät, joka onnistui uusimaan mestaruutensa. Kuten edellisenä kautena, Tappara hävisi seitsemännen finaaliottelun jatkoajalla. Voittomaalin teki 17-vuotias Sebastian Aho.


title: Jääkiekon SM-liigakausi 2014–2015

text: Edelliseen kauteen nähden sarjassa tapahtui yksi joukkuemuutos; Helsingin Jokerit luopui sarjapaikastaan ja siirtyi KHL-liigaan kaudeksi 2014–2015. Vapautuneelle paikalle SM-liigaan nostettiin Mestiksestä Vaasan Sport. Edellisen kerran Sport pelasi korkeimmalla sarjatasolla SM-liigan ensimmäisellä kaudella 1975–1976. SM-liigan edellinen joukkuemuutos tapahtui kaudella 2005–2006, jolloin KalPa nousi liigaan.


title: Jääkiekon SM-liigakausi 2014–2015

text: Sarjassa pelattiin 60 ottelun runkosarja, jonka kuusi parasta joukkuetta pääsivät suoraan puolivälieriin ja sijoille 7.–10. sijoittuneet joukkueet pelasivat pudotuspeliottelut puolivälieriin pääsystä. Sijoille 11.–14. sijoittuneiden joukkueiden kausi päättyi runkosarjaan.


title: Jääkiekon SM-liigakausi 2014–2015

text: Runkosarjassa joukkueet oli jaettu maantieteellisen sijainnin mukaan rannikkokaupunkien ja sisämaakaupunkien lohkoihin. Rannikkolohkossa peladivat Kärpät, Sport, Ässät, Lukko, TPS, Blues ja HIFK. Sisämaan lohkossa pelasivat HPK, Pelicans, Tappara, Ilves, KalPa, SaiPa ja JYP. Runkosarjassa joukkueet kohtasivat toisensa neljä kertaa, lisäksi lohkojen sisällä joukkueet pelasivat toisiaan vastaan viidennen ottelun. Tammikuussa pelattiin kaksi ottelua, joissa heikoimmin sarjassa sijoittunut valitsi vastustajan sarjassa paremmin sijoittuneiden joukosta.


title: Jääkiekon SM-liigakausi 2014–2015

text: Torjuntapörssissä on huomioitu vähintään 20 ottelua pelanneet maalivahdit.


title: Jääkiekon SM-liigakausi 2014–2015

text: Pudotuspelien 1. kierroksella pelasivat runkosarjan sijoille 7–10 sijoittuneet joukkueet. Nämä olivat HIFK, Ilves, SaiPa ja Ässät. Kierros pelattiin paras kolmesta systeemillä, eli kahdella voitolla sai paikan puolivälieriin. Jatkoon puolivälieriin selvisivät SaiPa ja HIFK. SaiPa voitti ensimmäisen ottelun murskaavasti 6–0 ja toisen 2–1 jatkoajalla Chad Raun maalilla. HIFK puolestaan voitti molemmat ottelut lukemin 2–1. Ilveksen ja HIFK:n toisesta ja ratkaisevasta ottelusta tuli kaikkien aikojen pisin Suomessa pelattu jääkiekko-ottelu. Ottelua pelattiin neljänteen jatkoerään asti, kunnes HIFK:n Mika Partanen iski voittomaalin ajassa 134.14. Aiempi SM-liigan ennätys oli 124 minuuttia ja 41 sekuntia samojen joukkueiden väliltä kaudelta 2000–2001. Ottelu ei kuitenkaan saanut pitää ennätystään Suomen pisimpänä kovin pitkään, sillä 25.3.2015 Mestiksen välierissä Hokki ja Jukurit pelasivat 151 minuuttia ja 31 sekuntia pitkän ottelun. Aiempi pisin Suomessa pelattu ottelu oli KOOVEE:n ja Titaanien välinen Suomi-sarjan playoff-ottelu kaudelta 2001–2002, joka päättyi 132 minuutin ja 58 sekunnin pelin jälkeen KOOVEE:n 4–3-voittoon.


title: Puukko-Mackie

text: Puukko-Mackie ("Die Moritat von Mackie Messer") on Kurt Weillin säveltämä laulu Bertolt Brechtin tekstiin musiikkinäytelmään "Die Dreigroschenoper" eli "Kolmen pennin ooppera". Ooppera sai ensi-iltansa Berliinissä 1928 Theater am Schiffbauerdamm -teatterissa.


title: Puukko-Mackie

text: Laulun ensimmäinen esittäjä oli näytelmässä Lontoon poliisipäällikön "Tiger" Brownin osaa esittänyt Kurt Gerron. Gerron oli juutalainen ja hänet surmattiin Auschwitzin keskitysleirillä. Kerrotaan, että Gerron lauloi Puukko-Mackieta, kun häntä marssitettiin kohti kaasukammiota.


title: Puukko-Mackie

text: Laulun ovat suomeksi levyttäneet vuonna 1956 sekä Olavi Virta että Brita Koivunen ja myöhemmin monet muut. Levytetyn tekstin on sanoittanut Saukki, ja myöhemmin on sanat kirjoittanut myös Elvi Sinervo.


title: Puukko-Mackie

text: Saukin lauluteksti alkaa suomeksi: "Hailla hampaat julmat suuret, niitä piiloon ei se saa, mutta Mackie julman puukon kyllä saattaa piilottaa", alkutekstin sanat alkavat: "Und der Haifisch, der hat Zähne, Und die trägt er im Gesicht. Und Macheath, der hat ein Messer, Doch das Messer sieht man nicht."


title: Deir ez Zorin taistelu

text: Deir ez Zorin taistelu oli toisessa maailmansodassa Deir ez Zorissa Syyriassa 3. heinäkuuta 1941 käyty Brittiläisen Intian ja Vichyn Ranskan joukkojen välinen taistelu, joka oli osa operaatio Exporteria.


title: Deir ez Zorin taistelu

text: Liittoutuneet aloittivat 8. kesäkuuta 1941 hyökkäyksen Palestiinasta ja Transjordaniasta Libanoniin ja Kaakkois-Syyriaan estääkseen alueen käytön akselivalloilta. Aluetta olisi ollut mahdollista käyttää tukialueena hyökättäessä Suezin kanavalle ja Egyptissä olleiden joukkojen selustaan. Damaskos vallattiin 20. kesäkuuta, jolloin Henry Maitland Wilson käski kaksi uutta hyökkäystä Irakista kohti Palmyraa ja Aleppoa.


title: Deir ez Zorin taistelu

text: Hadithaan kasatut joukot koostuivat pääosin Bill Slimin Intian 10. jalkaväkidivisioonan 21. ja 25. jalkaväkiprikaateista sekä Intian 20. jalkaväkiprikaatin 2/8th Gurkha Rifles -rykmentistä, joka oli liitetty osastoon erityistehtävää varten. Divisioonan oli määrä edetä Eufratia seuraten ja vallata sen varrelta Abu Kamal, Deir ez Zor, Ar-Raqqah ja Meskene ennen marssin jatkamista Aleppoon. Deir es Zor oli Itä-Syyrian keskus, jossa sijaitsi kaksi Eufratin ylittävää siltaa.


title: Deir ez Zorin taistelu

text: Kärkiyksiköt lähtivät Hadithasta 27. kesäkuuta ja ne valtasivat ilman vastarintaa Abu Kamalin, jonne pääjoukot oli keskitetty 30. kesäkuuta mennessä. Seuraavana päivänä aloitti etenemisen kohti Deir ez Zoria. Eteneminen oli huonojen teiden vuoksi hidasta ja sitä hidasti entisestään Vichyn Ranskan ilmavoimien hyökkäys yhdeksän mailia ennen Deir ez Zoria.


title: Deir ez Zorin taistelu

text: Alkuperäisen suunnitelman mukaan kaupunkiin piti hyökätä kaakosta ja saman aikaisesti lähettää osasto kaupungin ympäri hyökkäämään Aleppon tietä pitkin vihollisen selustaan. Polttoaineen vähyyden vuoksi ja pelko sen loppumisesta oli suuri, mutta Slim piti yllätystä sen arvoisena. Gurkhat hyökkäsivät kaakosta 3. heinäkuuta aamulla kello 9 ja saartava lähti Mayadiniin viisi tuntia aiemmin ylittäen Palmyran tien ja kiertäen kaupungin. Saarrostava osasto saavutti Aleppon tien puolitoista tuntia hyökkäyksen alkamisen jälkeen. Yllätys oli täydellinen osaston aloittaessa hyökkäyksensä puolustajien selustaan ja sen vallatessa sillat sekä häiritessä puolustajia, jotka yrittivät torjua toisesta suunnasta hyökkääviä Gurkhia. Puolustajat jättivät asemansa kello yhteentoista mennessä ja hyökänneet osastot kohtasivat toisensa kaupungissa. Puoli neljään mennessä viimeiset vastarintapesäkkeet oli tuhottu, mutta Vichyn Ranskan ilmavoimat jatkoivat hyökkäyksiä edelleen.


title: Deir ez Zorin taistelu

text: Kaupungista saatiin ainoastaan sata sotavankia syyrialaisten vaihtaessa siviilivaatteisiin ja hajaantuessa maaseudulle. Kuitenkin alueelta vallattiin 50 kuorma-autoa, yhdeksän tykkiä ja viisi lentokonetta sekä merkittävä määrä aseita, ammuksia ja polttoainetta.


title: Deir ez Zorin taistelu

text: Ar-Raqqah vallattiin 5. heinäkuuta ilman vastarintaa, mutta ilmatoiminta jatkui edelleen. Ilmatoimita pakotti huoltokuljetukset liikkumaan öisin. Divisioonasta muodostetut kaksipataljoonaiset prikaatin kokoiset taisteluosastot () toimivat itsenäisesti jatkaen etenemistä syvemmälle Syyriaan.


title: Deir ez Zorin taistelu

text: Intian 10. divisioona eteni 8. heinäkuuta Aleppoon uhaten siten Beirutissa olevien Vichyn Ranskan pääjoukkojen selustaa, mikä pakotti Vichyn Ranskan joukkojen komentajan Henri Dentzin aloittamaan aseleponeuvottelut. Neuvottelut alkoivat 11. heinäkuuta ja aselepo allekirjoitettiin 14. heinäkuuta.


title: Viljami Niittykoski

text: Viljami Kaarle Niittykoski (6. joulukuuta 1895 Kaustinen – 2. tammikuuta 1985 Kaustinen) oli viulupelimanni ja säveltäjä. Hän myös sanoitti monia keskipohjalaisia pelimannisävelmiä.


title: Viljami Niittykoski

text: Nuorena hän teki isänsä kanssa kirvesmiehen töitä. Isän kuoleman jälkeen 1921 hän ryhtyi viljelemään kotitilaansa Verkkokangasta Kaustisen Salonkylässä. Tätä hän jatkoi 1960-luvulle, jolloin luovutti talon tyttärelleen Airille ja tämän perheelle.


title: Viljami Niittykoski

text: Salonkylä oli 1930-luvulla merkittävä musiikkikeskus, jossa toimi muun muassa nuorisoseura. Niittykoski oli nuorisoseuran toiminnan esimiehenä johtaen kylän kuoroa ja ”Salonkylän orkesteriksi” kutsuttua jousiyhtyettä. Hän sävelsi molemmille runsaasti ohjelmistoa.


title: Viljami Niittykoski

text: Häntä alkoi 1920-luvulla huolestuttaa vanhan pelimanniperinteen väistyminen uusien sävellysten ja soittotyylin tieltä. Niinpä hän alkoi merkitä muistiin vanhoja pelimannisävelmiä. Tällä tavoin säilyi paljon sellaista musiikkia, minkä muuten olisi jäänyt tavoittamattomiin.


title: Viljami Niittykoski

text: Ensimmäisen sävellyksensä ’’Muistojen ruusuja’’ Niittykoski teki 19-vuotiaana vuonna 1915. Sen jälkeen niitä on syntynyt useita kymmeniä. Sävellysten lisäksi hän on sanoittanut useita rakastetuimpiin kuuluvia kaustislaisia pelimannikappaleita. Näitä ovat muun muassa Friiti Ojalan säveltämä Häävalssi (eri sanoitus kuin Tuula Valkaman tekemä ja Tapio Rautavaaran levyttämä), Peltoniemen Hintrikin surumarssi ja Konsta Jylhän säveltämä Vaiennut viulu. Pelimannimusiikin lisäksi hän on säveltänyt ja sanoittanut myös hengellistä musiikkia.


title: Viljami Niittykoski

text: Hän sai director musices -arvonimen 1979.


title: Viljami Niittykoski

text: Viljami Niittykosken Nuottikirja, Kansanmusiikki-instituutin julkaisuja No 3, 1980, ISBN 951-95410-20


title: Kuparin elektrolyyttinen puhdistus

text: Kuparin elektrolyyttinen puhdistus on menetelmä, jossa kupari puhdistetaan elektrolyysin avulla.


title: Kuparin elektrolyyttinen puhdistus

text: Metallit pelkistyvät helposti luovuttaessaan elektroneja ja tämän vuoksi niitä löytyy luonnosta yleensä malmina ja erilaisina ioniyhdisteinä kuten oksideina, sulfiitteina ja silikaatteina. Jalometallit eivät hapetu helposti, joten niitä löytyy luonnosta puhtaina metalleina.


title: Kuparin elektrolyyttinen puhdistus

text: Metallien elektrolyyttinen puhdistus eli raffinointi on yksi elektrolyysin sovelluksista.


title: Kuparin elektrolyyttinen puhdistus

text: Kuparin puhdistus elektrolyyttisesti tapahtuu seuraavanlaisissa elektrodireaktioissa:


title: Kuparin elektrolyyttinen puhdistus

text: Anodina toimii epäpuhdas kuparilevy. Katodina toimii puhdas kuparinen siemenlevy tai haponkestävästä teräksestä valmistettu kestokatodi. Rikkihappoa sisältävä kuparisulfaattiliuos toimii elektrolyyttinä. Anodi- ja katodisauvat on yhdistetty toisiinsa sähköjohdolla ja väliin on kytketty tasavirtalähde, jonka tuottaman jännitteen avulla epäpuhdas kupari pakotetaan hapettumaan. Jännitteen avulla anodisauvan aineet hajoavat ioneiksi ja liukenevat elektrolyysinesteeseen tai saostuvat astian pohjalle liejuksi. Katodin puhtausasteeseen voidaan vaikuttaa huomioimalla fyysisten, kemiallisten ja sähköisten olosuhteiden tekijöitä.


title: Kuparin elektrolyyttinen puhdistus

text: Rikkihappoa sisältävään kuparisulfaattiliuokseen liukenee elektrolyysin aikana anodilevyltä kuparia, joka siirtyy katodilevylle ja saostuu puhtaan kuparilevyn pintaan. Elektrolyysiprosessin päätyttyä katodina toimineen puhtaan kuparilevyn pinnalle on nesteessä tapahtuneen kupari-ionien pelkistymisreaktion tuloksena saostunut erittäin puhdasta kuparia. Raakakuparinen anodilevy pienenee hapettumisreaktion aikana muodostaen liuokseen liuenneita sinkki-, rauta-, nikkeli- ja kupari-ioneja sekä jalometalleja hopeaa, kultaa ja platinaa. Kupari-ioneja helpommin pelkistyvät epäpuhtaudet saostuvat anodilta pohjalle anodiliejuksi. Astian pohjalla oleva anodilieju sisältää hopeaa, kultaa, platinaryhmän metalleja sekä seleeniä ja telluuria hopea- ja kupariyhdisteinä ja lyijyä ja tinaa sulfaatti- ja oksidiyhdisteinä. Vähemmän herkästi pelkistyvät metallit jäävät liuokseen ioneina.


title: Kuparin elektrolyyttinen puhdistus

text: Elektrolyyttisellä puhdistusmenetelmällä saadaan tuotettua jopa 99,99-prosenttista kuparia.


title: EM-algoritmi

text:
EM-algoritmi (EM on eli "odotusarvon maksimointi") on tilastotieteessä käytetty iteratiivinen menetelmä suurimman uskottavuuden estimaattien löytämiseksi tilastollisten mallien parametreille tilanteessa, jossa osa tiedosta puuttuu.
Puuttuva tieto voi olla esimerkiksi piilevä luokkamuuttuja, josta ei saatu lainkaan havaintoja.


title: EM-algoritmi

text: Olkoon formula_1 aineiston formula_2 jakaumaan liittyvien tuntemattomien parametrien muodostama vektori. Täydelliselle aineistolle uskottavuusfunktio voidaan kirjoittaa muodossa


title: EM-algoritmi

text:
Hyvin usein osa oleellisista tiedosta jää kuitenkin havaitsematta. Täydellinen data voidaan jakaa kahteen osaan: havaittuun aineistoon formula_4 ja puuttuvaan aineistoon formula_5. Tällöin täydellisen aineiston uskottavuus saadaan kirjoitettua muotoon
Ottamalla logaritmi puolittain lauseke saadaan muotoon


title: EM-algoritmi

text: Oletetaan mallin parametreille tunnettu arvo formula_8 iteraatiolla formula_9. Tällöin edellä esitetyn lausekkeen odotusarvo puuttuvien havaintojen suhteen on


title: EM-algoritmi

text: Merkitään nyt täydellisen aineiston logaritmista uskottavuutta seuraavasti:


title: EM-algoritmi

text: Algoritmissa toistetaan vuorotellen kahta askelta:


title: EM-algoritmi

text: Aluksi tuntemattomille parametreille asetetaan alkuarvot formula_15. Ensimmäinen iteraatio aloitetaan siis laskemalla formula_16.


title: EM-algoritmi

text: Varsinainen iteratiivinen algoritmi joudutaan johtamaan erikseen kullekin tilanteelle.


title: EM-algoritmi

text: Käytettäessä EM-algoritmia uskottavuusfunktion arvo kasvaa jokaisella iteraatiolla ja parametrin estimaatti lähestyy monotonisesti suurimman uskottavuuden estimaattia.


title: EM-algoritmi

text:
EM-algoritmi on hyödyllinen uskottavuuden tullessa eksponenttisesta perheestä:
E-askel sievenee tyhjentävien tunnuslukujen odotusarvojen summaksi ja M-askeleessa maksimoidaan lineaarista funktiota. Tällaisessa tapauksessa voidaan usein johtaa suljettu muoto askelten päivittämiseksi Sundbergin kaavalla (Rolf Sundberg julkaisi kaavan, mutta hän hyödynsi Per Martin-Löfin ja Anders Martin-Löfin julkaisemattomia tuloksia).


title: EM-algoritmi

text:
Olkoon formula_17 formula_18-kokoinen otos riippumattomia havaintoja kahdesta moniulotteisesta normaalijakaumasta, ulottuvuuksien määrä formula_19.
Olkoot formula_20 latentteja muuttujia, jotka kertovat kummasta ryhmästä kyseinen havainto on peräisin.
missä
Tavoite on estimoida jakaumien tuntemattomat keskiarvot ja kovarianssit, sekä jakaumien sekoittumista kuvaava arvo formula_25:
missä uskottavuusfunktio on:
missä formula_28 on indikaattorifunktio ja formula_29 on moniulotteisen normaalijakauman tiheysfunktio. Tämä voidaan kirjoittaa uudelleen eksponenttisen perheen muotoon:
Voidaan huomata, että kullekin "i" indikaattori formula_31 saa arvon yksi vain yhdellä "j", ja toisella "j" indikaattorin arvo on nolla. Sisempi summa siis supistuu yhdeksi lausekkeeksi eikä summausta tarvita.


title: EM-algoritmi

text: Oletetaan, että meillä on parametrien estimaatit "θ". Tällöin "Z":n ehdollinen jakauma voidaan kirjoittaa todennäköisyytenä Bayesin kaavan mukaisesti:


title: EM-algoritmi

text: Siten E-askel johtaa seuraavaan funktioon:


title: EM-algoritmi

text: Huomataan, että formula_34 ja formula_35 voidaan kukin maksimoida toisistaan riippumatta, sillä ne ovat edellä esitetyssä lausekkeessa eri termeissä.


title: EM-algoritmi

text:
Tarkastellaan aluksi parametria "τ", jolla on rajoite "τ" + "τ"=1:
Tämä on samaa muotoa kuin binomijakauman suurimman uskottavuuden estimaatti. Siten


title: EM-algoritmi

text:
Tarkastellaan seuraavaksi parametrien formula_38 estimaatteja:
Tämä on samaa muotoa normaalijakauman painotetun SU-estimaatin kanssa, joten
Vastaavasti


title: EM-algoritmi

text: Lopeta iterointi, jos formula_44 ja formula_45 ovat riittävän lähellä toisiaan (erotus alle jonkin ennalta asetetun kynnysarvon).


title: EM-algoritmi

text:
Yllä esitetty algoritmi voidaan yleistää useampien kuin kahden monimuuttujaisen normaalijakauman sekoituksille.
EM-algoritmin historia jaetaan usein kirjoittajien Dempster, Laird ja Rubin vuonna 1977 ilmestynyttä artikkelia edeltävään ja sitä seuraavaan aikaan. Kyseisessä artikkelissa annettiin runsaasti esimerkkejä algoritmin sovelluksista, ja kuvailtiin sen konvergenssiä ja muita perusominaisuuksia. Tätä artikkelia kutsutaan usein DLR-artikkeliksi.


title: EM-algoritmi

text: Kirjallisuudessa ensimmäinen maininta liittyen EM-tyyppiseen algoritmiin esiintyy Newcombin vuoden 1886 artikkelissa kahden yksiulotteisen normaalijakauman sekoituksesta.


title: EM-algoritmi

text: Vuonna 1960 Buck esitteli p-ulotteisen populaation keskiarvovektorin ja kovarianssimatriisin estimointia tilanteessa, jossa osa aineistosta puuttui. Hän käytti regressiota ja puuttuvien havaintojen selittämistä havaitulla aineistolla. Hänen menetelmässään tarvitut regressiokertoimet ja kovarianssimatriisin kerrointen korjaukset saadaan yhdellä täydellisten havaintojen informaatiomatriisin kääntämisellä ja sopivilla matriisilaskuilla. EM-algoritmin peruselementit esiintyvät Buckin menetelmässä.


title: EM-algoritmi

text: EM-algoritmin soveltamista Markov-malleille käsiteltiin sarjassa artikkeleita: Baum ja Petrie (1966), Baum ja Eagon (1967) ja Baum, Petrie, Soules ja Weiss (1970). Nämä artikkelit sisältävät helposti yleistettävissä olevia konvergenssituloksia. Näissä artikkeleissa kehitetty algoritmi toimii myös perustana nykyään käytetyille piilo-Markov-mallien EM-algoritmeille.


title: EM-algoritmi

text: Vuonna 1972 Orchard ja Woodbury esittelivät täydellisen ja ei-täydellisen aineiston logaritmisten uskottavuusfunktioiden välisen suhteen.


title: EM-algoritmi

text:
Rajapyykkinä toimivan artikkelin jälkeen EM-algoritmia on sovellettu muun muassa neuroverkkoihin,
koneoppimisessa, psykometriikassa ja lääketieteellisessä kuvantamisessa (esimerkiksi PET-kuvauksissa).


title: Vädersholm

text: Vädersholm on linnanraunio Ulricehamnin kunnassa Ruotsissa Mogden-järven läheisyydessä. Se on ollut linnoitettu suurtila 1300- ja 1400-luvuilla. Keskiajalla linna oli saarella ja sitä ympäröivät vallihaudat. Sijainti järvellä teki siitä vihollisille vaikeasti saavutettavan paikan. Nykyään vesi on matalammalla ja siksi paikka on nykyään niemi.


title: Vädersholm

text: Nykyään linnasta voi nähdä kolme kukkulaa: ylimmällä oli linnan torni, uloimmalla luultavasti linnanherran asunto ja keskimmäisellä on puutalon kellarin jäännökset. Käsityöläisten talot ja asunnot olivat ulompana saaren reunoilla. 1940-luvulla tehdyissä kaivauksissa löydettiin kotitaloustarvikkeita sekä työkalujen ja aseiden jäännöksiä, jotka kertovat linnan olleen asutun 1300- ja 1400-luvuilla. Löydöt on viety Boråsin museoon.


title: Vädersholm

text: 600 metriä Väderholmista etelään on kaksi muuta linnoitusten rauniota.


title: Basileios Lekapenos

text: Basileios Lekapenos () myös: eunukki Basileios ja Basileios Nothos (eli Basileios "Äpärä"). Basileios (noin 925 – noin 985) oli keisari Romanos I Lekapenosin avioton lapsi. Hänet oli kuohittu jo lapsena, minkä vuoksi hän oli eunukki. Basileios oli Bysantin parakoimomenoksena vuosina 945–985 ("de facto" ylimpänä ministerinä).


title: Basileios Lekapenos

text: Hänen isänsä Romanos I Lekapenos syrjäytettiin valtaistuimelta noin 945, jolloin keisareiksi tulivat hänen poikansa Konstantinos VII ja Stefanos. Todellisen vallan ottanut (Basileioksen velipuoli) Bysantin keisari Konstantinos VII nimitti hänet ylimmäksi ministeriksi (parakoimomenos).


title: Basileios Lekapenos

text: Basileios piti asemansa myös seuraavien keisareiden, Romanos II:n, Nikeforos II Fokasin ja Johannes I Tzimiskeen aikana. Huhujen mukaan Basileios myrkytti Johanneksen heidän välilleen syntyneiden riitojen päätteeksi. Hän oli pitkään ylimpänä ministerinä ja toimi varsin diplomaattisesti, mutta Bardas Fokas nuoremman kapinassa hän erehtyi tukemaan keisarin sijasta Bardasia. Tätä keisari Basileios II ei antanut anteeksi vaan syrjäytti hänet. Basileios Lekapenosin maat ja omaisuus takavarikoitiin. Kaikki hänet laatimansa lait mitätöitiin. Basileios karkotettiin maanpakoon, jossa hän kuoli noin vuonna 985.


title: Universum (rakennus)

text: Universum on rakennus Uumajan yliopiston kampuksella, joka sisältää auditorio Aula Nordican, ylioppilaskuntien toimistot, ravintoloita, kahvilan, kampaamon ja ryhmäopiskeluhuoneita. Rakennuksen omistaa valtion omistama kiinteistöyhtiö Akademiska Hus.


title: Universum (rakennus)

text: "Monitoimitalon tarjoaminen yliopistolle oli tärkeä aihe esityslistalla 1960-luvun lopulla. Idea keskeisestä rakennuksesta, jossa kaikki oppilaat sekä yleisö, voisivat viettää aikaa, syödä ja rentoutua, syntyi kollektiivisen yhteisön hengessä, joka kuului opiskelijaelämään tuolloin ", Katrin Holmqvist kirjoitti Uumajan yliopiston arkkitehtuurista kertovassa kirjassaan.


title: Universum (rakennus)

text: Rakentamisen ensimmäinen vaihe valmistui vuonna 1970. Auditorio-laajennus oli Arkinova Arkitekterin suunnittelema ja se rakennettiin vuosina 1996–1997. Se on Uumajan suurin kokoustila, jonne mahtuu 1 000 ihmistä. Syyskuussa 2006 Universum avattiin uudelleen laajan remontin jälkeen. Muun muassa pääsisäänkäynti uusittiin ja julkisivut lasitettiin.


title: Parakoimomenos

text: Parakoimomenos ( eli ”se, joka nukkuu [keisarin makuuhuoneen] vieressä”) oli Bysantin valtakunnassa hovin korkea asema, joka oli yleensä varattu eunukeille. Monet aseman haltijat olivat etenkin 800–900-luvuilla myös Bysantin keisarin ylimpänä virkamiehenä.


title: Parakoimomenos

text:
Monet bysanttilaiset kirjailijat käyttivät arvonimeä virheellisesti jo sellaisista hovin huomattavista eunukkivirkamiehistä kuin Eufratasista keisari Konstantinus Suuren (hallitsi 324–337) ajalta, pahamaineisesta Krysafiuksesta keisari Theodosius II:n (hallitsi 408–450) ajalta sekä eräästä nimeltä tuntemattomasta eunukista keisari Maurikioksen (hallitsi 582–602) ajalta. Todennäköisesti arvonimi otettiin kuitenkin käyttöön vasta 600-luvulla keisari Leo IV:n (hallitsi 775–780) aikana, jolloin kronikoitsija Theofanes kirjasi muistiin kolme koubikoulariosta ja yhden "parakoimomenoksen". Alun perin se oli vaatimaton arvonimi, joka annettiin "koubikoulariokselle" (latinan sanasta "cubicularius"), joka tarkoitti keisarin ”pyhän makuuhuoneen” ("sacrum cubiculum") ulkopuolella nukkunutta eunukkipalvelijaa; tämän tehtävänä oli turvata keisarin rauhalliset yöunet. 600–700-lukujen sinetit osoittavat, että tehtävät oli usein yhdistetty muihin palatsin tehtäviin, kuten "epi tes trapezesiin", ja sen haltijoilla voi olla myös jokin alhaisempi virka-arvo, vaikkapa "ostiarios". Joskus Bysantin valtakunnassa oli samanaikaisesti useampi keisari, ja silloin oli myös useampi parakoimomenos, joka keisarille oma.
800-luvun puolivälistä lähtien parakoimomenoksen merkitys kasvoi ja ohitti nimellisesti merkittävämmän "praipositoksen" arvon, kunnes siitä tuli korkein tehtävä, se varattiin vain eunukeille ja viran haltija kohotettiin "patrikioksen" arvoon.


title: Parakoimomenos

text: Parakoimonenokset olivat keisarin läheisiä neuvonantajia ja erityisesti heikkojen keisarien aikana he saivat paljon vaikutusvaltaa, esimerkkeinä Samonas, Josef Bringas ja Basileios Lekapenos. Basileios I (hallitsi 867–886) käytti parakoimomenin virkaansa syöstessään vallasta keisari Mikael III:n (hallitsi 842–867).


title: Parakoimomenos

text: 1000-luvulle mennessä parakoimomenos oli jo ottanut haltuunsa "praipositoksen" vanhat hallinnolliset tehtävät. Virka oli hyvin tärkeä vielä 1000-luvulla, mutta 1100-luvulla se menetti merkityksensä, koska siitä tuli enemmänkin titteli kuin tehtävä, ja arvonimi voitiin antaa muillekin kuin eunukeille.


title: Parakoimomenos

text: Arvonimi säilyi Nikaian keisarikunnassa (1204–1261) ja myös Bysantissa Palaiologosten dynastian aikana, missä se jaettiin: "parakoimōmenos tou koitōnos" (), "koitōn" (keisarin kamariherra) ja "parakoimōmenos tēs sfendonēs" (), joka oli luottomies, ja hänen hallussaan oli "sfendonēs" eli keisarin henkilökohtainen sinettisormus, jolla sinetöitiin hänen kirjeenvaihtonsa. Molemmat arvonimet muutettiin 1300-luvun puolivälissä hoviarvonimiksi (sijat 17. ja 16.). Samalla palatsin eunukit menettivät oikeuden siihen, ja siitä tuli tärkeiden aatelismiesten ja virkamiesten kuten Aleksios Apokaukoksen arvonimi.


title: Parakoimomenos

text: Keisari Theofilosin (hallitsi 829–842) aikana tunnettiin vain yksi arvonimen haltija, joka oli "ostiarios" Skholastikios. "Patrikios" Damianos palveli Mikael III:tta noin vuonna 856. Hänet korvasi myöhemmin Mikaelin suosikki Basileios. Myöhemmin hänestä tuli keisari Basileios I. Basileios otti Rentakiosin palvelukseensa Mikaelin murhan jälkeen.


title: Parakoimomenos

text: Oman kokemuksensa perusteella Basileios I (hallitsi 867–886) ei nimittänyt ollenkaan parakoimomenosta. Hänen poikansa ja seuraajansa Leo VI (hallitsi 886–912) elvytti arvonimen vuonna 907 ja nimitti tehtävään suosikkinsa Samonasin, joka oli siihen asti ollut "prōtovestiarios". Samonas oli tehtävässä, kunnes hänet häväistiin kesällä 908. Hänet korvasi Konstantinos Paflagonialainen, joka oli tehtävässään vuoteen 919 asti (lukuun ottamatta keisari Aleksanterin (912–913) hallitusaikaa). Aleksanteri nimitti tehtävään "patrikios" Barbatosin hänen tilalleen. Romanos I (hallitsi 920–944) nimitti parakoimomenokseksi uskottunsa Theofanesin.


title: Parakoimomenos

text: Theofanesin syrjäytti Konstantinos VII (hallitsi 945–959) vuonna 947, jolloin hänen paikkansa otti Basileios Lekapenos. Lekapenos oli keisari Romanos I:n avioton lapsi, joka pääsi Bysantin merkittävimpään virkaan seuraavaksi neljäksi vuosikymmeneksi. Hän manipuloi keisareita ja piti yllä samaan aikaan omaa varjohoviaan ("paradynasteuōn") yli kolme vuosikymmentä ja palveli keisareita: Nikeforos II Fokasta (963–969), Johannes I Tzimiskesiä (969–976) ja Basileios II:sta (976–1025) hallitusajan alkuvuosina. Hänet syrjäytettiin vuonna 985. Basileios Lekapenosin syrjäytti Romanos II:n (959–963) aikana eunukki Josef Bringas, joka oli myös "de facto" valtion johdossa. Lekapenos syrjäytti hänet heti Romanos II:n kuoleman jälkeen.


title: Parakoimomenos

text: 1000-luvulla viran tärkein haltija oli Nikolas, joka oli parakoimomenos ja "proedros", kuten myös domestikos ton skholon Konstantinos VIII:n (1025–1028) aikana ja palveli uudelleen samassa virassa keisari Konstantinos IX:n (1042–1055) aikana.


title: Parakoimomenos

text: 1100-luvun loppupuolella ainoat tunnetut viranhaltijat olivat eunukki Nikeforos keisari Andronikos I Komnenosin (hallitsi 1183–1185) aikana ja eunukki Johannes Oinopolites keisari Aleksios III Angelosin (hallitsi 1195–1203) aikana.


title: Parakoimomenos

text: Nikain keisarikunnassa viran haltijoita olivat Aleksios Krateros (virassa 1227–1231) keisari Johannes III:n aikana ja Georgios Zagarommates Theodoros II Laskarisin aikana (hallitsi 1254–1258). Mikael VIII Palaiologos (hallitsi 1259–1282) nimitti tehtävään luotettunsa turkkilaisen Basileioksen palvelemaan häntä parakoimomenosina hallituskautensa alussa (1259–1261). Keisariksi nimityksensä jälkeen vuonna 1261 Mikael nimitti tehtävään Johannes Makrenoksen. Makrenos osallistui sotaan latinalaisia vastaan saadakseen takaisin heiltä Morean ja taisteli myös Prinitzassa ja Makryplagissa, jossa hän jäi vangiksi. Hän pääsi myöhemmin takaisin Konstantinopoliin, jossa häntä syytettiin petoksesta ja hänet sokaistiin. Mikael VIII:n ajalta tunnetaan kolme parakoimomenosta: Mikaelin setä Isaak Dukas, Johannes I Dukaksen veljenpoika Gabriel Sfrantzes ja Konstantinos Dukas Nestongos, joka hänkin oli keisarin sukulainen..


title: Parakoimomenos

text: Andronikos II Palaiologosin (hallitsi 1282–1328) ajalta tunnetaan neljä parakoimomenosta: Andronikos Kantakuzenos, Andronikos Komnenos Dukas Palaiologos Tornikes, Johannes Fakrases ja kenraali Johannes Khumnos, joka oli ministeri Nikeforos Khumnoksen vanhin poika.


title: Parakoimomenos

text: Bysantin kenties tunnetuin parakoimomenos oli erittäin kyvykäs ja kunnianhimoinen Aleksios Apokaukos, joka oli vaatimattomasta perheestä ja Johannes VI Kantakuzenosin suojeluksessa. Hän oli myös pääinkvisiittorina Bysantin sisällissodassa 1341–1347. Hänet nimitettiin parakoimomenokseksi vuonna 1321. Hän oli vallassa vuoteen 1341, jolloin hänen ollessaan uuden vankilan tarkastusmatkalla poliittiset vangit hyökkäsivät hänen kimppuunsa ja lynkkasivat hänet.


title: Parakoimomenos

text: Viimeiset tunnetut viranhaltijat olivat keisari Johannes V Palaiologosin (hallitsi 1341–1391) aikana Angelos Kalothetes, josta kerrottiin kirjeessä vuonna 1362, ja Theofylaktos, joka lähetettiin vuonna 1367 diplomaattisiin tehtäviin paavi Urbanus V:n luokse.


title: Palmyran taistelu

text: Palmyran taistelu käytiin toisessa maailmansodassa 1. heinäkuuta 1941 osana operaatio Exporteria liittoutuneiden ja Vichyn Ranskan Syyriassa olleiden joukkojen välillä. Brittiläinen mekanisoitu ratsuväki ja arabilegioonan aavikkojoukot kohtasivat Vichyn Ranskan kolonnan Palmyran koillispuolella, jolloin vangittiin neljä upseeria ja 60 miestä. Nämä saivat lopulta Palmyran varuskunnan antautumaan puhumalla.


title: Palmyran taistelu

text:
Vuonna 1941 Vichyn Ranskalla oli Syyrian alueella merkittävä määrä joukkoja. Lisäksi alueella oli useita lentotukikohtia, joita akselivallat käyttivät siirtäessään lentokoneita ja joukkoja Irakiin taistelemaan brittejä vastaan. Vichyn Ranska myös salli alueen rautateiden käytön aseiden ja ammusten kuljettamiseksi Irakiin. Liittoutuneet aloittivat 8. kesäkuuta kahtena osastona hyökkäyksen Libanoniin ja Syyriaan tarkoituksenaan estää alueen käyttö akselivalloilta. Kesäkuun lopulla Damaskos oli vallattu ja liittoutuneiden komentaja
Henry Maitland Wilson valmistautui lähettämään kaksi uutta hyökkäysosastoa Länsi-Irakista alueelle vallatakseen Syyrian.


title: Palmyran taistelu

text: Vahvennettu prikaati niin sanottu Habforce sai määräyksen vallata Palmyran sekä varmistaa Hadithasta Tripoliin kulkeva öljyputki.


title: Palmyran taistelu

text: Habforce jaettiin kolmeen arabioppailla varustettuun osastoon, joista kaksi teki sivustahyökkäyksen. Osastot aloittivat etenemisen 21. kesäkuuta. Kahakka öljyputken suojaksi rakennettujen bunkkerien kanssa Palmyran itäpuolella vei yllätyksen. Habforce saartoi Palmyran lähettäen arabilegioonan joukkoja partioimaan sivustojen sekä selustayhteyksien suojana. Joukot valtasivat 28. kesäkuuta ampumatta laukaustakaan Seba´Biyarin linnakkeen noin 100 kilometriä Palmyrasta luoteeseen. Seuraavana päivänä joukot miehittivät 60 kilometriä Palmyrasta koilliseen olleen miehittämättömän Sukhnan.


title: Palmyran taistelu

text: Vichyn Ranskan 21. kevyt aavikkokomppania hyökkäsi 1. heinäkuuta Sukhnaan, jota miehitti Arabilegioonan joukot vahvennettuina komppanialla 4th Cavalry's Household Cavalry Regimentistä. Kiihkeän taistelun jälkeen ranskalaiset vetäytyivät, mutta he joutuivat myöhemmin antautumaan jouduttuaan saarroksiin. Ranskalaisten antautuminen vei taistelutahdon Palmyran varuskunnan miehistönä olleelta 3. kevyeltä aavikkokomppanialta, joka antautui taistelutta 2. heinäkuuta.


title: Palmyran taistelu

text: Habforce vapautui siirtymään lännemmäs Homsiin pitkin öljyputkea ja siten se kykeni uhkaamaan rantatiellä Australian 7. divisioonan kanssa taistelevien Vichyn Ranskan joukkojen selustayhteyksiä.


title: Kissouén taistelu

text: Kissouén taistelu käytiin toisessa maailmansodassa 15.-17. kesäkuuta 1941 osana operaatio Exporteria liittoutuneiden ja Vichyn Ranskan Syyriassa olleiden joukkojen välillä edettäessä Damaskokseen. Vapaan Ranskan joukot kohtasivat Kissouéssa kovaa vastarintaa ennen kaupungin valtausta.


title: Kissouén taistelu

text: Prikaatikenraali Wilfrid Lewis Lloydin johtamat Intian 5. jalkaväkiprikaatista muodostetun taisteluosaston joukot ylittivät 8. kesäkuuta 1941 Syyrian rajan vallatakseen Quneitran ja Deraan. Joukkojen tehtävänä oli avata tie Vapaan Ranskan 1. divisioonalle Damaskoksen valtaamiseksi. Deraa, Sheikh Meskine ja Ezraa miehitettiin 12. kesäkuuta ja kenraalimajuri Paul Legentilhommen mukaan Gentforceksi nimetty taisteluosasto jatkoi etenemistään.


title: Kissouén taistelu

text: Yöllä 14.-15. kesäkuuta 1941 liittoutuneiden joukot saavuttivat Nahr el Ouaj -joen ja lisäksi Kissouén kaakkoispuoliset kukkulat olivat kaksipäiväisten raskaiden taisteluiden jälkeen Vapaan Ranskan joukkojen miehittämät. Prikaatikenraali Lloydin poissa ollessa everstiluutnantti L. Jonesin johtamat 1st Punjab Regiment ja 6th Rajputana Rifles olivat Kissouén edustalla. Lloyd johti koko Gentforcea kenraali Gentilhommen haavoituttua.


title: Kissouén taistelu

text: Kissouéen puolustukseen ryhmittyneet Vichyn Ranskan joukot olivat miesmääräisesti suurin piirtein saman vahvuiset kuin liittoutuneiden, mutta puolustajilla oli lisäksi panssarivaunuja ja -autoja. Kylän länsipuolella ei ollut nimettyjä kukkuloita, mutta puutarhat ja talot antoivat näkösuojaa jalkaväelle ja vaunuille ja pääosa puolustajista oli ryhmitetty tälle alueelle. Idässä olevan Najhan kylän länsipuolelta alkoi lähes paljas Jebel Abou Artizin vuorijono ja sen jatkeena Jebel el Kelb ja Jebel Tannouriye, jotka olivat vahvasti linnoitettuja ja miehitettyjä. Tien länsipuolella oli suuri pyöreä laavamäki Tel Kissoué ja sen pohjoispuolella Tel Afair. Niiden länsipuolella oli Jebel Madani, joka hallitsi sekä Deraasta että Quneitrasta tulevia maanteitä. Kukkuloiden takana oli laakio, jonka pohjoisreunassa oli Damaskosta ympäröiviä puutarhoja.


title: Kissouén taistelu

text: Hyökkäys joen yli aloitettiin 15. kesäkuuta ennen aamunkoittoa. Oikealla edenneet Vapaan Ranskan joukot ei saavuttanut menestystä, mutta vasen sivusta valtasi osan Jebel el Kelbistä. Kahdella intialaispataljoonalla oli tehtävänä vallata Kissoué ja sen takana oleva Tel Kissoué. Kylään oli levitetty piikkilankaa ja sitä kiersi neljä metriä syvä ja leveä panssarikaivanto. Kylän valtaus oli pataljoonalle, jolle ei annettu salaussyistä tykistötukea. Yöllä alkaneessa hyökkäyksessä joukot kantoivat mukanaan tikkaita kaivantojen ylittämiseen. Hiljaisuus päättyi konepistooli tuleen ja räjähdyksiin kello 3.20. Vapaan Ranskan joukot eivät uskoneet menestykseen, kun yllättäen saatiin tieto menestyksestä ja taistelu lakkasi aamun sarastaessa. 1st Punjab Regiment oli täydellisesti yllättänyt kylän puolustajat ja kiivaan lähitaistelun päätteeksi koko kylä saatiin vallattua. Kylän puolustuksesta vastanneet olivat odottaneet vaihtoa ja osa kalustosta oli ollut pakattuna kuorma-autoihin. Kylän puhdistus jatkui seuraavan päivän.


title: Kissouén taistelu

text: Tykistö aloitti kello 5.15 tulen kylän takana olevalle Tel Kissouén huipulle ja Rajputana Rifles aloitti etenemisen hyökätäkseen kello yhdeksän. Taistelu oli yhtä haastava kuin kylän valtaus ellei haastavampikin ilman yllätystä. Tykistön tuli oli tarkkaa ja jalkaväki kiipesi ylös vuorta. Viisikymmentä minuuttia myöhemmin se oli intialaisten hallussa. Hieman puolenpäivän jälkeen Vichyn Ranskan joukot aloittivat pataljoonan voimin ja panssarivaunujen tukemana vastahyökkäyksen Kissouéen. Panssariesteiden suojaamana ja tarkasti ampuen intialaiset kuitenkin torjuivat hyökkäyksen. Hieman myöhemmin spahit yrittivät vastahyökkäystä Tel Afairin takaa menettäen runsaasti miehiä hyökätessään Tel Kissouèlle.


title: Kissouén taistelu

text: Pimeän laskeuduttua aloitettiin hyökkäys Jebel Madanille, kun 1st Punjab Regiment hyökkäsi etelärinteitä ja Rajputana Rifles pohjoisrinteitä. Taistelutahdoton vihollinen ei odottanut yöllistä hyökkäystä ja aamuun mennessä kukkula oli intialaisten hallussa. Samalla Kissouén taistelu saatiin päätökseen.


title: Það sem enginn sér

text: ”Það sem enginn sér” () on Daníel Ágúst Haraldssonin esittämä musiikkikappale, joka edusti Islantia Eurovision laulukilpailussa 1989. Kappale on Valgeir Guðjónssonin säveltämä ja sanoittama.


title: Það sem enginn sér

text: Kappale sijoittui Sveitsin Lausannessa järjestetyssä loppukilpailussa sijalle 22. ja sitä myöten viimeiseksi. Kappale on vuoteen 2014 mennessä Islannin edustuskappaleista ainoa, joka on jäänyt pisteittä.


title: Automaattipiano

text: Automaattipiano eli pianola on piano, joka soittaa mekaniikan avulla musiikkia automaattisesti tarkoitukseen valmistetuilta reikänauhoilta, joihin on tallennettu pianon soittoa. Automaattipianot kehittyivät 1800-luvun lopulla ja olivat suosittuja 1900-luvun alussa ennen äänilevyjen yleistymistä.


title: Automaattipiano

text: Ragtime oli yleinen musiikkityyli automaattipianon kultakaudella. Myös muun muassa Claude Debussyn soittoa on tallennettu automaattipianon reikänauhalle.


title: Kerenin taistelu

text: Kerenin taistelu oli liittoutuneiden ja Italian välinen taistelu, joka käytiin toisessa maailmansodassa osana Itä-Afrikan hallinnasta käytyä sotaa 5. helmikuuta - 1. huhtikuuta 1941. Kerenin kaupunki, joka sijaitsee Eritreassa, silloisessa Italian siirtomaassa, oli vuonna 1941 strategisesti merkittävä sekä italialaisille että liittoutuneille. Kerenin kautta kulkevat tie ja rautatie yhteydet liittivät toisiinsa Eritrean pääkaupungin Asmaran ja rannikkokaupunki Massawan, jotka kumpikin antautuivat taistelun ratkettua.


title: Kerenin taistelu

text: Eritrea, joka oli Italian siirtomaana vuodesta 1885 alkaen, oli ollut kahden Etiopiaan tehdyn hyökkäyksen lähtöalueena. Jälkimmäisessä vuonna 1935 aloitetussa hyökkäyksessä Italia valloitti Etiopian ja liitti sen osaksi Italian Itä-Afrikkaa.


title: Kerenin taistelu

text:
Italian julistettua sodan 10. kesäkuuta 1940 Benito Mussolini määräsi joukkonsa hyökkäämään, minkä seurauksena ne valtasivat Brittiläisen Somalimaan sekä Sudanin ja Kenian rannikkokaupunkeja. Britit keskittivät Archibald Wavellin komentoon Itä-Afrikkaan helmikuun alkuun mennessä 1941 Sudaniin kaksi ja Keniaan kolme divisioonaa. Sudaniin sijoitetut kenraaliluutnantti William Plattin johtamat joukot hyökkäsivät 18. tammikuuta Kassalan kautta Eritreaan ja ne olivat vallanneet 1. helmikuuta Agordatin, joka on noin 160 kilometriä Kassalasta itään. Intian 4. jalkaväkidivisioonan eversti Frank Messervyn tiedustelu- ja taisteluosasto (Gazelleforce) aloitti 30. tammikuuta Kereniin vetäytyvien italialaisjoukkojen takaa-ajon.
Kerenissä ei ollut kenttälinnoitteita tai muitakaan puolustusrakenteita, mutta sen ympäristö oli vaikeakulkuista vuoristoa muodostaen luontaisen linnoituksen. Ylänkö mahdollisti lisäksi loistavan näkymän tykistön tulenjohtajille kaikille lähestymisreiteille. Kapeaa sola, jonka läpi tie ja rautatie Agordatista Kereniin kulkivat, hallitsi Zeban ja Falestoh-vuoret.


title: Hamput

text: Hamput ("Cannabis") on hamppukasvien heimoon kuuluva kasvisuku. Sukuun kuuluu kolme tunnettua kasvilajia. Lajit esiintyvät luonnonvaraisina Aasiassa.


title: Yoshi’s New Island

text: Yoshi’s New Island (ヨッシー New アイランド "Yosshī Nyū Airando") on Arzestin kehittämä ja Nintendon julkaisema tasohyppelypeli Nintendo 3DS:lle. Se julkaistiin ensimmäisenä Euroopassa ja Pohjois-Amerikassa 14. maaliskuuta 2014 ja se on jatkoa vuonna 1995 julkaistulle "ille" sekä vuonna 2006 julkaistulle "Yoshi’s Island DS:lle".


title: Yoshi’s New Island

text: Pelissä pelaaja keskittyy ohjaamaan Yoshi-nimisiä hahmoja, jotka kuljettavat Baby Marion lukuisten tasojen läpi. Kuten muut samankaltaiset "Yoshi"-pelit, peli sisältää käsin piirrettyä suunnittelua, jossa tasot ja taustat on tyylitelty öljymaalauksilla, vesiväreillä ja värikynäpiirroksilla.


title: Yoshi’s New Island

text: "Yoshi’s New Islandin" kehitti Arzest, joka koostuu edeltäjän, "Yoshi’s Island DS:n" kehittäjäjoukon avainhenkilöistä. Masahide Kobayashi ohjasi pelin ja Takashi Tezuka toimi säveltäjänä.


title: Yoshi’s New Island

text: Peli esiteltiin ensimmäisen kerran Nintendo Directin näyttelyssä huhtikuussa 2013. Sen virallinen nimi tuli julki E3 2013 -messuilla, jossa myös sen traileri näytettiin.


title: Yoshi’s New Island

text: "Yoshi’s New Island" julkaistiin sekä Pohjois-Amerikassa että Euroopassa 14. maaliskuuta ja Australiassa 15. maaliskuuta 2014. Japanissa se julkaistiin 24. heinäkuuta 2014.


title: Yoshi’s New Island

text: Peli sai pääosin ristiriitaisia vastaanottoja. Metacriticin kokoamien 71 arvostelun keskiarvoksi muodostui 64/100 ja GameRankingsillä puolestaan 49 arvostelun keskiarvoksi 65.80%. Peli sai sekä kehuja että kritiikkiä sen samanlaisuuksista alkuperäisen SNES-pelin kanssa. Kaikista positiivisimmat vastaanotot tulivat Joystiqiltä, joka antoi 4/5 tähteä sekä IGN:ltä, joka antoi 7.9/10 pistettä. Patrick Klepeck Giantbombista antoi pelille 3/5 tähteä sanoen että ”sisimmältään "Yoshi’s New Island" ei ole huono peli. Tämä on hyväksyttävä, middle-of-the-road tasohyppely ja sellainen, jonka parissa ajanvietto oli ihan kivaa. Mutta se ei ole erityisen mieleenpainuva, kunnes on valmis sanomaan hyvästit ja olet tehnyt ohikiitävän, ärsyttävän kurkistuksen tämän kaltaiseen peliin.”


title: Vince Gironda

text: Vincent Anselmo ”Vince” Gironda (9. marraskuuta 1917 Bronx, New York, Yhdysvallat – 18. lokakuuta 1997 Venturan piirikunta, Kalifornia, Yhdysvallat) oli yhdysvaltalainen kehonrakentaja, personal trainer ja kuntosaliyrittäjä, joka tunnettiin myös lempinimellä ”Iron Guru”. Hän toimi muun muassa ensimmäisen Mr. Olympia -kehonrakennuskilpailun voittaneen Larry Scottin valmentajana.


title: Vince Gironda

text: Vuonna 1948 Gironda perusti vaatimattoman vanhanaikaisen kuntosalin nimeltä Vince’s Gym Los Angelesiin. On sanottu, että 1960-luvulla hänen kuntosalinsa tuotti enemmän kehonrakennusmestareita kuin mikään muu sali kyseisenä ajanjaksona. Se tunnettiin ”kehonrakennuksen Mekkana”, mutta myöhemmin kyseisen arvonimen sai Venicen kaupunginosassa Los Angelesissa sijaitseva Joe Goldin perustama Gold’s Gym.


title: Vince Gironda

text: Girondan kuntosalilla on treenannut moni tunnettu kehonrakentaja, kuten Arnold Schwarzenegger, Don Howorth, Dave Draper, Larry Scott, Mohammed Makkawy, Rick Wayne ja Frank Zane.


title: Vince Gironda

text: Gironda valmensi myös näyttelijöitä huippukuntoon, ja hän toimi muun muassa Denzel Washingtonin, Clint Eastwoodin ja Erik Estradan valmentajana.


title: Vince Gironda

text: Gironda tunnettiin myös suorasanaisena ja tiukkana valmentajana: jos hänen oppilaansa ei treenannut hänen metodiensa mukaan, hän erotti uppiniskaisen kyseenalaistajan saliltaan lähes poikkeuksetta. Girondan harjoitusmetodeja ja näkemyksiä ruokavaliosta on pidetty ristiriitaisina.


title: Jeremy Welsh

text: Jeremy Welsh (s. 30. huhtikuuta 1988 Bayfield, Ontario, Kanada) on kanadalainen jääkiekkoilija, joka pelaa NHL-joukkue St. Louis Bluesin organisaatiossa.


title: Jeremy Welsh

text: Welsh teki vuoden mittaisen sopimuksen Carolina Hurricanesin kanssa 5. huhtikuuta 2012 ja pelasi ensimmäisen ottelunsa vain kaksi päivää myöhemmin Florida Panthersia vastaan. Ennen kauden 2013-2014 alkua Welsh vaihdettiin Zac Dalpen kanssa Vancouver Canucksiin, joka antoi tilalle Kellan Tochkinin sekä neljännen kierroksen varausvuoron .


title: Jeremy Welsh

text: Welsh teki ensimmäisen NHL-maalinsa 22. marraskuuta 2013 Columbus Blue Jacketsia vastaan ohittaessaan maalivahti Sergei Bobrovskyn.


title: Jeremy Welsh

text: 21. heinäkuuta 2014 Welsh siirtyi yksivuotisella kahden suunnan sopimuksella St. Louis Bluesiin.


title: Viestikilpailu

text: Viestikilpailu on urheilussa joukkuekilpailu, jossa saman joukkueen jäsenet suorittavat osuutensa peräkkäin niin että seuraava viestinviejä aloittaa suorituksensa heti kun edellinen lopettaa. Voittaja on se joukkue, jonka viimeinen viestinviejä eli "ankkuri" pääsee ensimmäisenä maaliin.


title: Viestikilpailu

text: Viestikilpailuja käydään esimerkiksi juoksussa, hiihdossa, suunnistuksessa, uinnissa ja kaukalopikaluistelussa.


title: Viestikilpailu

text: Viestinvaihto tapahtuu lajista riippuen eri tavoin: hiihdossa ja luistelussa viestinviejien välisellä kosketuksella, suunnistuksessa kosketuksella tai kartan tai viestivälineen luovutuksella, juoksussa yleensä viestikapulan vaihdolla ja uinnissa altaanpäätyä koskettamalla. Viestirikko eli väärällä tavalla suoritettu vaihto johtaa yleensä joukkueen hylkäykseen.


title: Fear of Domination

text: Fear of Domination on suomalainen industrial metal -yhtye, joka perustettiin vuonna 2006. Yhtye julkaisi esikoisalbuminsa, "Call of Schizophrenia" vuonna 2009.


title: Fear of Domination

text: Yhtyeen viimeisin albumi, "Metanoia", julkaistiin 4.5.2018.


title: Ericus Tigerstedt

text: Ericus (Erik) Tigerstedt (Fahlander) (21. maaliskuuta 1640 Turku – 16. huhtikuuta 1697 Turku) oli suomalainen virka- ja tiedemies.


title: Ericus Tigerstedt

text: Tigerstedtin vanhemmat olivat kirkkoherra Erik Fahlander ja Magdalena Harmainen. Hän opiskeli vuodesta 1650 Turussa ja nähtävästi myös Uppsalassa, tuli maisteriksi ja 1666 Turun hovioikeuden auskultantiksi. 1668 Tigerstedtistä tuli Turun Akatemian filosofisen tiedekunnan apulainen ja 1699 yliopiston sihteeri. Hän toimi myös varalaamannina ja lainlukijana. 1671 Tigerstedtistä tuli heprean ja kreikan kielten professori ja 1682 lainopin professori. Akatemian rehtorina hän toimi 1681–1682. Tigerstedt jatkoi luentojaan yliopistossa senkin jälkeen, kun hänestä oli 1685 tullut hovioikeuden asessori. 1694 Tigerstedt toimi Turun ja Porin läänin vt. maaherrana. Hänet aateloitiin nimellä Tigerstedt vuonna 1691. Tigerstedt julkaisi yhteensä 16 väitöskirjaa, etupäässä siveys- ja oikeusfilosofiasta.


title: Ericus Tigerstedt

text: Tigerstedtin puoliso 1660-luvulta alkaen oli Kristina Wallenstjerna (k. 1731).


title: Tanssiorkesteri Koivu

text: Tanssiorkesteri Koivu on suomalainen puhallinyhtye joka on tehnyt yhden pitkäsoiton Bluebird-levymerkille.


title: Johan Flachsenius

text: Johan Flachsenius (huhtikuu 1636 Vehmaa – 11. heinäkuuta 1708 Turku) oli matemaatikko ja teologi sekä Turun akatemian professori ja rehtori.


title: Johan Flachsenius

text: Flachseniuksen vanhemmat olivat Länsi-Götanmaalla syntynyt ratsutilallinen Henrik Henrikinpoika ja Margareta Jaakontytär ja hänen veljensä Turun akatemian professori ja rehtori Jakob Flachsenius. Hän tuli maisteriksi 1661 ja toimi Turun akatemian sihteerinä vuodesta 1655 sekä samalla filosofisen tiedekunnan apulaisena. Matematiikan professoriksi Flachsenius nimitettiin 1669, mutta 1692 hän siirtyi teologiseen tiedekuntaan. Flachseniuksen pääteos matematiikan alalta oli oppikirja "Algebrae compendium" (1692). Tähtitieteellisissä väitöskirjoissaan hän vastusti kopernikuslaista käsitystä avaruuden rakenteesta, 1680 hän julkaisi pyrstötähtiä koskevan teoksen. Flachseniuksen teologian alan tutkimuksia on runsaasti, mutta niitä ei pidetä korkeatasoisina. Niihin kuuluu muun muassa oppikirja "Sylloge systematum theologicorum mundi" (1690). Turun akatemian rehtorina Flachsenius toimi useaan eri otteeseen, 1679–1680, 1686–1687, 1695–1696 ja 1703–1704. Palkkapitäjänsä Piikkiön kirkkoherra Flachsenius oli 1682, Maarian kirkkoherra 1690 ja Turun tuomiokapitulin jäsen 1688.


title: Johan Flachsenius

text: Flachseniuksen ensimmäinen puoliso vuodesta 1674 oli Magdalena Wallenstjerna, professori Olaus Wexioniuksen leski (k. 1685) ja toinen vuodesta 1688 Elisabet Arensbeck (k. 1730).


title: Kinkoniini

text: Kinkoniini (CHNO) on kiina-alkaloideihin kuuluva kinoliinirakenteinen alkoloidi.


title: Kinkoniini

text: Kinkoniini eristettiin ensimmäisenä kiina-alkaloideista vuonna 1810. Yhdistettä esiintyy useissa kiinapuiden suvun ("Cinchona") lajien kuoressa erityisesti "C. micrantha"- ja "C. officinalis"-lajien kuoressa. Lisäksi sitä on löydetty eräiden "Remijia"-suvun kasvien kuoresta.


title: Kinkoniini

text: Huoneenlämpötilassa kinkoniini on valkoinen kiteinen aine. Yhdiste sublimoituu helposti noin 220 °C lämpötilassa ennen sulamispistettään. Yhdiste liukenee vain heikosti veteen, mutta paremmin etanoliin, kloroformiin, dietyylieetteriin ja pyridiiniin. Kinkoniinin ominaiskiertokyky on etanoliliuoksessa +229°. Yhdiste on kinkonidiinin stereoisomeeri.


title: Kinkoniini

text: Kinkoniinilla on malarialoisioita tappavia ominaisuuksia. Kinkoniinia voidaan käyttää orgaanisessa kemiassa reagenssina erotettaessa enantiomeerejä toisistaan resoluutiolla esimerkiksi mantelihapon enantiomeerien erotuksessa.


title: Luettelo Espanjan jalkapallomaajoukkueen otteluista

text: Tämä on luettelo Espanjan jalkapallomaajoukkueen otteluista vuosilta 1920–2014.


title: Aavikon kuningatar

text: Aavikon kuningatar ("Queen of the Desert") on helmikuussa 2015 ensi-iltansa saanut elämäkerrallinen draamaelokuva. Werner Herzogin käsikirjoittama ja ohjaama elokuva perustuu brittiläisen tutkimusmatkailijan, arkeologin, poliittisen virkailijan ja ensimmäisen maailmansodan aikana Britannialle vakoojana toimineen Gertrude Bellin elämään. Elokuvan pääosissa nähdään Nicole Kidman, James Franco, Damian Lewis ja Robert Pattinson.


title: Aavikon kuningatar

text: "Aavikon kuningatar" julkaistiin Berliinin elokuvajuhlilla 6. helmikuuta 2015.


title: Chromecast

text: Chromecast on Googlen kehittämä mediasoitin. Se on pienehkö HDMI-laite, jonka avulla ääntä ja videota voi suoratoistaa WLANin (Internetin tai lähiverkon) kautta teräväpiirtotelevisioon. Toistoa voi ohjata Chromecastin mobiili- tai web-sovelluksella tai käyttämällä Chrome-selaimen "tab casting" -ominaisuutta. Chromecastin kanssa toimivat muun muassa Spotify, YouTube, Netflix, Viaplay ja HBO Nordic.


title: Chromecast

text: Chromecast julkaistiin 24. heinäkuuta 2013 ja se tuli Yhdysvalloissa myyntiin samana päivänä 35 dollarin hintaan yhdessä Netflix-sovelluksen kolmen kuukauden ilmaisen käyttöoikeuden kanssa. Ohjelmistokehityspaketti Google Cast SDK julkaistiin 3. helmikuuta 2014. Sen avulla kolmannet osapuolet voivat rakentaa omiin sovelluksiinsa tuen Chromecastille.


title: Chromecast

text: Toisen sukupolven Chromecast julkaistiin syksyllä 2015. Lokakuussa 2016 julkistettiin Chromecast Ultra, jolla voi toistaa 4K- ja HDR-laatuista kuvaa.


title: 9 PM (Till I Come)

text: ”9 PM (Till I Come)” on saksalaisen trance-tuottaja ATB:n kappale, joka on julkaistu hänen debyyttisinglenä sekä ensimmäisenä singlenä hänen Movin' Melodies-debyyttialbumilta. Single pääsi 14. sijalle Saksan singlelistalla.


title: 9 PM (Till I Come)

text: Kappale oli myös kansainvälisesti menestys. Single pääsi Britannian singlelistan kärkeen 3. heinäkuuta 1999 ja pysyi siellä yhteensä kaksi viikkoa, muodostuen valtion vuoden 1999 viidenneksi parhaiten myyneeksi kappaleeksi 850 000 kopion vuosimyynnillä. Kappale pääsi singlelistan kärkeen myös Irlannissa kahdeksi viikoksi. Kappale sijoittui Belgiassa ja Norjassa kolmannelle, Belgiassa viidennelle, Italiassa seitsemännelle ja Australiassa kymmenelle sijalle.


title: 9 PM (Till I Come)

text: Kappale oli ensimmäinen, jonka André Tanneberger julkaisi hänen ATB-nimekkeen alaisena. Kappaleen sanat esittää Yolanda Rivera. ”9 PM (Till I Come)” muodostui vuonna 2000 niin suosituksi, että Electronic Arts päätti käyttää sitä heidän "FIFA Premier League All Stars 1999" -pelin tunnuskappaleena. Siinä käytetty versio oli Signumin tekemä remix. Sequential Onen vuoden 1999 remix-versio on ollut hyvin suosittu klubeilla vuodesta 1999 lähtien ja sitä on käytetty myös Britannian radioversiossa.


title: Pohjois-Norlannin hovioikeus

text: Pohjois-Norlannin hovioikeus () on hovioikeus, jonka piiri käsittää Västerbottenin läänin ja Norrbottenin läänin. Hovioikeuden kotipaikka sijaitsee Uumajassa, rakennuksessa, joka on yksi vanhimmista taloista kaupungissa. Se on myös yksi harvoista kivitaloista, jotka pystytettiin ennen kaupungissa riehunutta suurta tulipaloa, joka vuonna 1888 tuhosi suurimman osan kaupungista.


title: Pohjois-Norlannin hovioikeus

text: Arkkitehti Johan Nordquist on suunnitellut uusrenessanssityylisen suuren valkoisen rakennuksen, joka rakennettiin vuosina 1886–1887. Alkuvuosinaan taloa käytettiin kouluna kansakoulun opettajien kouluttamiseen. Rakennuksessa oli rehtorin asunto, luokkahuoneet, auditorio ja kuntosali. Rakennusta ympäröi pieni puisto.


title: Pohjois-Norlannin hovioikeus

text: 1920-luvulla rakennus ei ollut enää koulukäytössä ja joinakin seuraavina vuosina se toimi kultturitalona, jossa oli kirjasto sekä museo. Suurta auditoriota käytettiin teatterina ja konserttisalina. 1950-luvulla taloa laajennettiin kohti itää ja länttä. Talon sisäpuoli remontoitiin myöhemmin useaan otteeseen, viimeksi vuonna 1999.


title: Pohjois-Norlannin hovioikeus

text: 16. joulukuuta 1936 kuningas Kustaa V vihki Pohjois-Norlannin hovioikeuden käyttöön. Hovioikeus erotettiin Svean hovioikeudesta Svean työtaakan vähentämiseksi.


title: Pohjois-Norlannin hovioikeus

text: Hovioikeuden presidenttinä on toiminut Margareta Bergström vuodesta 2012 lähtien, jolloin hän tuli Anders Iacobaeusin tilalle. Presidentti hallitsee hallinnollista yksikköä ja oikeudellista yksikköä, jotka puolestaan koostuvat jäsenistä ja käsittely-yksiköstä.


title: Tukholman mellakat 2013

text: Tukholman mellakat alkoivat Husbyssa sunnuntaina 19. toukokuuta 2013, kun vähintään sata autoa ja rakennuksia sytytettiin tuleen. Husbyn asukkaista 80 prosenttia on maahanmuuttajataustaisia. Mellakat levisivät myöhemmin Tukholman muihin maahanmuuttajataustaisiin lähiöihin: ainakin Rinkeby, Tensta, Kista ja Fittja saivat osansa levottomuuksista. Mellakoiden välitön syy oli ampumisvälikohtaus, mutta perusongelmat oli kuitenkin rakennettu lähiöiden sisälle, sillä kyseiset lähiöt ovat Tukholman köyhimpiä alueita, joissa syrjäytymisennuste on suuri.


title: Tukholman mellakat 2013

text: Mellakat saivat alkunsa sunnuntai-iltana 19. toukokuuta 2013, kun poliisi oli ampunut kuoliaaksi veitsen kanssa Pohjois-Tukholmassa Husbyssa riehuneen portugalilaistaustaisen miehen. Mellakoihin osallistui kymmeniä nuoria, jotka polttivat autoja ja rakennuksia sekä kivittivät poliiseja. Mellakoiden seurauksena poliisi pidätti yli 60 ihmistä rikoksista epäiltynä.


title: Tukholman mellakat 2013

text: Suomen somaliliiton puheenjohtaja kertoi uskovansa, että Tukholman kaltaiset mellakat ovat mahdollisia myös Suomessa maahanmuuttajavaltaisilla alueilla, jos maahanmuuttajien ongelmiin ei puututa.


title: Mitä saisi olla

text: MitäSaisiOlla.fi oli Sanoman luoma suomalainen verkkokauppakeskus. Kauppakeskus avattiin huhtikuussa 2013 ja sen omisti Sanoma Media Finland. Verkkokauppakeskus hyödynti Symmetria Softwaren "Shop-in-Shop" verkkokauppa-alustaa, joka yhdistää useiden verkkokauppojen tarjoaman. Verkkokauppakeskuksen toimintalogiikka muistutti Fruugo-verkkokauppaa, joka yhdisti yli sadan suomalaisen, brittiläisen, hollantilaisen ja ruotsalaisen verkkokaupan tarjoaman, toisin kuin MSO.fi. Sen tarkoituksena oli parantaa kuluttajan kokemusta sekä kauppiaan tavoittavuutta ja pyrkiä Amazonin ja Play.comin kaltaiseksi verkkokauppakeskukseksi. MSO:n toiminta lopetettiin 30.4.2015.


title: Hurmaan

text: Hurmaan on suomalaisen muusikko ja lauluntekijä Lauri Tähkän toinen sooloalbumi, joka julkaistiin 27. syyskuuta 2013. Albumin on tuottanut Riku Mattila. Levy on lyriikoiltaan henkilökohtainen ja sen teemana on rakkaus.


title: Hurmaan

text: Tähkä järjesti ennen albumin julkaisua ennakkokuuntelutilaisuuksia viidessä Suomen kaupungissa. Tilaisuuksiin osallistujat arvottiin ja niihin pääsi hakemaan Iskelmäradion sivuilla olleen kilpailun kautta. Jokaiseen tilaisuuteen arvottiin noin 30-40 henkilöä. Tilaisuuksissa Tähkä kuuntelutti levyään ja kertoi kappaleiden sävellys- ja sanoitustyöstä. Albumi ylitti viikon kuluttua julkaisun jälkeen platinalevyyn oikeuttavan myyntimäärän, yli 20 000 kappaletta. Lauri Tähkän Vallillalle suunnittelemat ja lokakuussa 2013 julkistetut Hehku-, Ainoa- ja Lintukoto-kuosit liittyvät Hurmaan-albumin kappaleisiin. Helsinkiläinen käsityötaiteilija Noora Ojala on suunnitellut uniikkeja Tähkä fanikoruja liittyen albumin kolmeen kappaleeseen: "Hurmaan", "Puolikas" ja "Orjanruusu". Jokainen koru valmistettiin käsityönä.


title: Hurmaan

text: Albumi debytoi Suomen virallisen listan sijalla 2.


title: Hurmaan

text: Kaikki kappaleet on säveltänyt ja sanoittanut Lauri Tähkä, ellei toisin mainittu.


title: Maria Wnęk

text: Maria Wnęk (1922 Olszanka, Stary Sączin lähistö, Vähä-Puolan voivodikunta, Puola – 12. huhtikuuta 2005 Olszanka) oli lähiympäristössään outona pidetty, mutta kansainvälisesti tunnettu puolalainen itseoppinut art brut -taidemaalari. Hän oli hurmoksellisesti katolilainen, mikä näkyy hänen maalauksissaan.


title: Maria Wnęk

text: Maria Wnęk syntyi erityisen köyhään perheeseen Etelä-Puolassa. Hän kävi tehdastyössä jo lapsena ja auttoi samalla perhettään kotona. Hän sai käytyä neljä luokkaa alakoulua. Äiti kuoli toisen maailmansodan aikana, ja Maria jäi hoitamaan taloutta senkin jälkeen, vaikka muutti asumaan Nowy Sącziin. Hän joutui vuonna 1960 onnettomuuteen, jonka jälkeen aloitti maalauksen. Hän maalasi Kristuksen viimeisiin hetkiin liittyviä aiheita sekä Neitsyt Mariaa, muttei koskaan Jeesusta ristillä: ristejä hän sanoi kokeneensa tarpeekseen. Maalaukset ovat vahvoja, niissä hän tulkitsi omia kärsimyksiään kirjoituksissaan taulujensa taakse ja näki näkyjä maalatessaan. Hän päätyi lopulta paranoiaan ja siten psykiatriseen sairaalahoitoon. Hän kuoli syntymäkylässään.


title: Maria Wnęk

text: Wnękin töitä on näytteillä muun muassa Baltimoressa, Lausannessa ja Brysselissä, ja hänen töitään on kiertänyt näyttelyissä ympäri maailman.


title: Sarpaneva Watches

text: Sarpaneva Watches (ennen S.U.F) on suomalainen Helsingin Kaapelitehtaalla toimiva Stepan Sarpanevan perustama rannekelloja valmistava yritys. Kaikki kellot ovat Sarpanevan suunnittelemia.


title: Sarpaneva Watches

text: Kellojen jälleenmyyjinä toimivat useat yritykset ympäri maailmaa.


title: Sarpaneva Watches

text: Yrityksen valmistamia kelloja ovat muun muassa "Korona K0, Korona K3 Routa, Korona K3 Northern Stars, Korona Moonshine Korona K2 Kaamos, Korona K1, Korona K3 Harvest Moon, Korona RG/WG, Korona K3 Black Moon, Supernova" ja yhteistyössä sveitsiläisen kellovalmistajan Maximilian Büsser & Friendsin kanssa valmistettu yli 100 000 euron hintainen luksuskello "Moonmachine".


title: Jalkapallon maailmanmestaruuskilpailujen 1930 loppuottelu

text: Vuoden 1930 jalkapallon maailmanmestaruuskilpailujen loppuottelu pelattiin Uruguayn pääkaupungin Montevideon Estadio Centenario -stadionilla 30. heinäkuuta 1930. Siinä olivat vastakkain Uruguay ja Argentiina. Ottelu päättyi Uruguayn voittoon maalein 4–2.


text: Kyseessä olivat historian ensimmäiset jalkapallon maailmanmestaruuskilpailut. Heinäkuussa 1930 järjestettyyn turnaukseen osallistui yhteensä 13 maata, joista välierissä kohtasivat Argentiina ja Yhdysvallat sekä Uruguay ja Jugoslavia. Finaaliin selvinneet Uruguay ja Argentiina olivat pelanneet vastakkain jo kaksi vuotta aikaisemmin Amsterdamissa vuoden 1928 kesäolympialaisten loppuottelussa, joka päättyi myös Uruguayn voittoon uusintaottelun jälkeen.


text: Loppuottelu alkoi keskiviikkona 30 heinäkuuta kello 14.15 paikallista aikaa. Stadionin portit avattiin jo kahdeksalta aamulla, ja puoleenpäivään mennessä Estadio Centenario -stadionilla oli jo 93 000 katsojaa, jota enempää järjestäjät eivät turvallisuussyistä päästäneet sisään. Ottelun viralliseksi yleisömääräksi ilmoitettiin kuitenkin vain noin 68 000, koska järjestäjät olivat jo alun perin rajanneet 100 000 henkeä vetävän stadionin yleisömäärän 70 000:n sen keskeneräisyyden vuoksi. Joissakin lähteissä puolestaan esiintyy ottelun yleisömääränä 80 000, joista noin 30 000 olisi saapunut Argentiinasta Río de la Platan ylittävillä lautoilla. Ottelun tuomariksi nimettiin kokenut belgialainen John Langenus. Valinta suoritettiin vasta muutamaa tuntia ennen ottelun alkua, jotta kannattajat ja lehdistö olisivat jättäneet erotuomarin rauhaan. Langenus vaati itselleen poliisisaattuetta ja satamassa odottavaa alusta, jolla hän tarpeen vaatiessa pääsisi mahdollisimman nopeasti pois maasta.


text: Ennen loppuottelun alkua syntyi joukkueiden välille erimielisyyttä, kumman pallolla se pelattaisiin. Vuoden 1930 MM-kilpailuissa ei vielä ollut käytössä virallista kisapalloa, vaan otteluita pelattiin eri joukkueiden mukanaan tuomilla palloilla. Kansainvälisen jalkapalloliiton FIFA:n otteludelegaatti ratkaisi ongelman niin, että ottelun ensimmäinen puoliaika pelattiin argentiinalaisten "Tiento"-nimisellä pallolla ja toinen uruguaylaisten "T-Modelilla". Ensimmäisen puoliajan jälkeen Argentiina johti ottelua 2–1, mutta Uruguay käänsi sen edukseen toisen jakson aikana. Uruguaylaisten pallo oli raskaampi ja hieman suurempi kuin argentiinalaisten.


text: Itse ottelussa Uruguay siirtyi aluksi johtoon Pablo Doradon laukauksella, joka meni helposti sisään Argentiinan maalivahdin Juan Botasson jalkojen välistä. Argentiina tasoitti kuitenkin ottelun jo kahdeksaa minuuttia myöhemmin ja 37. minuutilla Guillermo Stábile vei joukkueen johtoon paitsiomaalilla. Ottelun toinen jakso oli uruguaylaisten hallintaa kovaäänisen kotiyleisön kannustaessa. Joukkue nousi tappioasemasta 3–2-johtoon Pedro Cean ja Santos Iriarten 11 minuutin välein tekemillä maaleilla. Lopullisen sinetin iski Héctor Castro viimeisellä peliminuutilla. Castro muistetaan myös siitä, että hän oli 13-vuotiaana menettänyt onnettomuudessa oikean käsivartensa kyynärtaipeesta alaspäin.


text: Voittopokaalin luovutti FIFA:n puheenjohtajana toiminut ranskalainen Jules Rimet. Palkinto nimettiin myöhemmin hänen kunniakseen Jules Rimet -pokaaliksi. Maailmanmestaruuden johdosta seuraava päivä julistettiin Uruguayssa kansalliseksi vapaapäiväksi. Argentiinan pääkaupungissa Buenos Airesissa puolestaan puhkesi mellakoita.


text: Loppuottelun viimeinen elossa ollut pelaaja oli Argentiinan Francisco Varallo, joka kuoli 100-vuotiaana elokuussa 2010.


title: Paperitaide

text: Paperitaide on erilaisien paperimateriaalien ja paperintyöstötekniikoiden avulla syntyvää nykytaidetta. Paperitaideteokset ovat pienistä osista tai suuremmista yhtenäisistä pinnoista rakentuvia muodoltaan veistosmaisia, kolmiulotteisia kappaleita. Niitä voi tavata kaikkialla museoissa ja gallerioissa sekä julkisissa tiloissa, jopa ulkona. Paperitaide on myös suosittu luovan toiminnan harrastus, koska paperi on helppo ja halpa materiaali, joka on useimpien ulottuvilla.


title: Paperitaide

text: Paperitaiteilijat käyttävät monenlaisia tekniikoita teosten valmistuksessa. On mahdollista hyödyntää perinteisiä paperinvalmistusmenetelmiä, joiden avulla jauhetaan kierrätystekstiileistä paperimassaa tai materiaalit voidaan etsiä luonnosta. Voidaan myös käyttää valmista teollista paperimateriaalia tai kierrätysmateriaaleja. Teoksen tekninen valmistaminen voi siis olla pitkä ja työläs prosessi tai vaihtoehtoisesti teos voi syntyä helposti ja yksinkertaisesti saksien ja liiman avulla. Paperin työstämistavasta riippumatta teoksiin voidaan yhdistää monenlaisia ainesosia paperin lisäksi. Voidaan käyttää esimerkiksi muovia, metallia, vahoja, kankaita, tai vaikkapa eläinten karvoja. Paperitaiteen suosio on kasvanut kierrätysajatuksen suosion myötä.


title: Paperitaide

text: Tiedetään, että jo 1700-luvulla käytettiin paperimassaa erilaisten kädentaitoa vaativien esineiden valmistuksessa. Kuitenkin vasta 1900-luvun taitteessa suhtautuminen paperiin materiaalina alkoi muuttua, ja sitä alettiin käyttää taiteessa nykyiseen länsimaissa tunnettuun tapaan. Paperi sai uuden merkityksen, kun taidegrafiikka irrottautui omaksi taiteenlajikseen kirjapainokäytössä olleista menetelmistä. Tunnetuimmat varhaiset paperitaideteokset syntyivät, kun kubistit Pablo Picasso ja Georges Braque tekivät revityistä paperiarkeista kollaaseja ja reliefejä.


title: Paperitaide

text: Ilmiö, jota alettiin kutsua paperitaiteeksi, syntyi 1960-luvun alkupuolella. Paperitaiteen kenttä jakautui heti kahtia, kun Euroopassa ja Yhdysvalloissa syntyivät omat erilliset paperitaiteen suuntaukset. Eurooppalaisessa paperitaiteessa hyödynnettiin valmiita teollisia massoja, kun taas Yhdysvalloissa suosittiin käsintehtyä paperimassaa. Merkittävästi paperitaiteen nousuun vaikutti yhdysvaltalaisen Robert Rauschenbergin vierailu 1970-luvulla Ranskassa, jossa hän esitti taidettaan ja valmisti paperimassateoksia paikallisesti. ja Kenneth Nolandin maalaussarjat Horizontal Stripes ja Circles sekä David Hockneyn Swimming Pool valmistuivat samoihin aikoihin. Vaikka vielä 1970- luvulla eurooppalaisista taiteilijoista harvat käyttivät paperimassaa teoksissaan, paperipajojen määrä alkoi kuitenkin pikku hiljaa kasvaa. Eri puolille Eurooppaa perustettiin pajoja. Paperivalmistus oppiaineena yleistyi taideoppilaitoksissa ja yliopistoissa.


title: Paperitaide

text: Paperitaide oli suosionsa huipulla Euroopassa 1980-luvulla. Saksassa järjestettiin vuonna 1981 ensimmäinen paperitaide-biennaali, ja tämän jälkeen useita erityisnäyttelyitä. Taiteilijat järjestäytyivät omiin yhdistyksiinsä, joista tunnetuin on kansainvälinen International Association of Hand Papermakers and Paper Artists, IAPMA. Yhdistys toimii edelleen aktiivisesti järjestäen vuosittain kongresseja eri puolilla maailmaa ja tuottaen julkaisuja paperitaiteeseen liittyen.


title: Paperitaide

text: Suomessa paperitaide tuli tutuksi 1980-luvulla. Vuonna 1984 Taideteollisessa koulutuskeskuksessa järjestettiin käsintehdyn paperinvalmistuksen kurssi, jonka aiheena oli: ”Orgaaniset massat – käsintehty paperi”. Leenakaisu Hattusen ”Paperin historiaa ja – valmistusta” oli ensimmäinen paperitaiteeseen liittyvä opinnäyte Taideteollisesta korkeakoulusta. Samaan aikaan perustettiin laadukasta käsintehtyä paperia valmistava Baalin Alttarit –paperipaja, jonka perustivat Väiski Putkonen ja Seppo Hallavainio. Myös paperinarusta tehtyjä design-tuotteita valmistava tunnettu yritys, Woodnotes Oy, perustettiin 1980-luvun lopulla. Paperitaide oli jo tehnyt läpimurron 1990-luvulle siirryttäessä lukuisten yhteis- ja yksityisnäyttelyiden kautta. Suomen Paperitaiteen keskus syntyi vuonna 1993, kun suomalaiset paperitaiteilijat järjestäytyivät yhdistykseksi. Porvoossa sijaitseva keskus järjesti säännöllisesti näyttelyitä sekä tuotti julkaisuja, sillä oli myös kansainvälisiä yhteistyöhankkeita.


title: Paperitaide

text: Toinen merkittävä yhteenliittymä oli Tallin Arkki, kuvataiteilija Eija Isojärven vuonna 1995 perustama paperityöhuone. Se järjesti kursseja sekä luentosarjoja paperitaiteeseen keskittyen sekä tarjosi työtilaa kuvataiteilijoille ja graafikoille. Suomen paperitaidegalleria, joka keskittyi yksinomaan paperitaiteeseen, avattiin Kuusankoskelle paperitehtaiden läheisyyteen vuonna 1989. Se sulkeutui vuonna 2009 esiteltyään paperitaidetta kahden vuosikymmenen ajan.


title: Gertrude Bell

text: Gertrude Bell, CBE (14. heinäkuuta 1868 Washington Hall, County Durham, Englanti – 12. heinäkuuta 1926 Bagdad) oli brittiläinen tutkimusmatkailija, kirjailija, poliittinen virkailija, arkeologi ja vakooja, joka toimi ensimmäisen maailmansodan aikana Britannian tiedustelupalvelulle, ja josta tuli myöhemmin merkittävä vaikuttaja Britannian siirtomaapolitiikassa. Bell oli T. E. Lawrencen tavoin merkittävässä roolissa Britannian nostaessa sodan jälkeen valtaan hashemiitti-suvun dynastioita nykypäivän Jordanian ja Irakin alueella.


title: Gertrude Bell

text: Vuonna 2015 tuli ensi-iltaan Bellistä kertova Werner Herzogin ohjaama elokuva "Aavikon kuningatar" (Queen of the Desert), jossa Belliä esittää Nicole Kidman. Hänestä on tehty myös dokumenttielokuva "Kirjeitä Bagdadista" ("Letters from Baghdad", 2016), jonka Yle Teema esittää ja näyttää arkistossaan kevään 2018 aikana. Se tekijöinä ovat Sabine Krayenbühl ja Zeva Oelbaum. Se perustuu Bellin kirjeisiin ja aikalaiskommentteihin.


title: Monitapaustutkimus

text: Monitapaustutkimus on tutkimusstrategia, yksi tapaustutkimuksen muodoista. Monitapaustutkimuksessa (multiple case study) tutkimuksen kohteena olevaa ilmiötä kuvaavia tapauksia ja niiden piirteitä puretaan osiin ja kootaan uudestaan ylemmällä abstraktion tasolla teorian kehittämiseksi.


title: Laukaus Kyproksessa

text: Laukaus Kyproksessa on Åke Lindmanin ohjaama elokuva vuodelta 1965.


title: Laukaus Kyproksessa

text: Kyprokselle meni suomalaisia rauhanturvaajia ensi kerran 1964. Lindmanin elokuva valmistui seuraavana vuonna vaikeuksien jälkeen. Lindman itse on sanonut sitä katastrofiksi. Nimi johtaa harhaan, sillä yhtään laukausta elokuvassa ei ammuta.


title: Laukaus Kyproksessa

text: Suomalaisnäyttelijät olivat pääosin harrastajia. Rooli oli myös maskeeraaja monsieur Mossella eli Raimo Jääskeläisellä, jonka lempinimi on peräisin juuri tästä elokuvasta.


title: Laukaus Kyproksessa

text: Suuren kohun saattelemasta elokuvasta ei tullut yleisömenestystä, vaan se poistui ohjelmasta pian. Elokuva jäi tuottaja Oleg Jakovlewin ainoaksi tuotannoksi, eikä Lindmankaan ohjannut 30 vuoteen yhtään elokuvateatterielokuvaa.


title: Laukaus Kyproksessa

text: Aikalaiskriitikoista muun muassa Paula Talaskivi, Heikki Eteläpää ja Greta Brotherus antoivat elokuvalle murskakritiikin, Inkeri Lius ("Suomen Sosialidemokraatti") oli myönteisempi: "Kuvauksen (Peronkoski) puolesta rauhallinen ja mielenkiintoinen filmi, jonka musiikkia seuraa mielellään" mutta "rakkaustarina on erittäin yksinkertainen eikä se siedä erittelyjä". Myönteisehköön arvioonsa Martti Savo ("Kansan Uutiset") lisää: "Elokuvalle on eduksi se, että siinä näkee enemmän kyproslaisia kuin suomalaisia".


title: Laukaus Kyproksessa

text: Arto Pajukallio ("Katso") arvioi elokuvaa televisioesityksen aikana myönteisin sanakääntein: "Vaara, romantiikka ja eksotiikka kihelmöivät lopputuloksessa jännittävällä tavalla. Kulttuurit lähentyvät kreikkalaisen kansantanssin ja suomalaisen letkajenkan muodossa jotain etelänmatkoille tyypillistä tavoittavassa kohtauksessa." Jussi Karjalainen ("Helsingin Sanomat") löytää jopa camp-huumoria.


title: Musta feminismi

text: Musta feminismi on feminismin suuntaus, jonka mukaan seksismi, luokkasorto ja rasismi ovat sidoksissa toisiinsa. Mustan feminismin mukaan seksimiä ja luokkasortoa vastustavat mutta rotukysymykset huomiotta jättävät feminismin muodot voivat syrjiä mustia naisia. Combahee River Collective -ryhmä väitti vuonna 1974, että mustien naisten vapautus tarkoittaa vapautta kaikille ihmisille, sillä se edellyttäisi sekä rasismin, seksismin että luokkasorron päättämistä.


title: Summer

text: Summer on kesää tarkoittava englannin kielen sana, joka esiintyy myös sukunimenä. Tunnettuja Summer-nimisiä henkilöitä ovat:


title: Frasch-menetelmä

text: Frasch-menetelmällä nostetaan rikkiä maaperästä. Menetelmän avulla rikkiä voidaan nostaa paikoista, joista sen louhiminen ei tavanomaisella kaivostoiminnalla ole mahdollista. Frasch-menetelmällä rikki saadaan erotettua malmista jo ennen sen nostamista pintaan. Rikin nostamiseen käytetään ylikuumennettua vettä. Frasch-menetelmää käytettiin laajasti 1900-luvun ajan, kunnes muut menetelmät korvasivat sen.


title: Frasch-menetelmä

text: 1800-luvun loppupuolella rikin nostaminen maaperästä oli haastavaa ja kallista tavanomaisilla kaivoksilla. Herman Frasch kehitti mukaansa nimetyn Frasch-menetelmän, jonka avulla rikkiä voidaan nostaa maaperästä, jossa se esiintyy sitoutuneena kiviainekseen ja fossiilisiin polttoaineisiin. Frasch-menetelmää käytettiin rikin nostamiseen ensimmäisen kerran 1894 Calcasieu Parishissa, Louisianassa, Yhdysvalloissa.


title: Frasch-menetelmä

text: Frasch-menetelmän yleistymistä hidasti aluksi energian kallis hinta, sillä menetelmä perustuu veden ylikuumentamiseen, mikä vaatii paljon energiaa. Kun Spindletopista Teksasista löydettiin vuonna 1901 merkittävä öljyesiintymä rikkilähteiden lähettyviltä, energian hinta halpeni ja Frasch-menetelmän tuottavuus parani merkittävästi. Menetelmä kaupallistui vuonna 1902 ja alkoi sen jälkeen levitä. Frasch-menetelmä oli merkittävässä osassa rikin käytön ja tuotannon kehittämisessä. Menetelmää on käytetty muun muassa Yhdysvalloissa, Meksikossa, Puolassa ja Irakissa.


title: Frasch-menetelmä

text: Frasch-menetelmän yleisen käyttöönoton jälkeen sillä tuotettiin yli puolet maailman rikistä aina vuoteen 1982 asti. Nykyään rikkiä saadaan esimerkiksi öljynjalostuksen ja metallintuotannon sivutuotteena, eikä kaivostoiminta ole enää kannattavaa. Yhdysvaltojen viimeinen Frasch-menetelmällä toiminut rikkikaivos lopetti toimintansa 2000. Vuonna 2004 enää 1 % rikistä tuotettiin Frasch-menetelmällä. Kaivostoiminta voidaan kuitenkin tarvittaessa uudelleen käynnistää, jos se osoittautuu tarpeelliseksi.


title: Frasch-menetelmä

text: Rikkiä voidaan nostaa Frasch-menetelmällä suotuisilta paikoilta pitkiä aikoja, jopa vuosia. Kaikkialla tämä ei kuitenkaan onnistu, ja osa lähteistä hylättiin nopeasti esimerkiksi huonojen maanalaisten olosuhteiden tai sijainnin vuoksi.


title: Frasch-menetelmä

text: Frasch-menetelmässä suuria määriä ylikuumennettua vettä johdetaan maan alla olevaan rikkiesiintymään. Vesi, sula rikki ja paineistettu ilma kulkevat kolmesta sisäkkäisestä putkesta koostuvaa kanavaa pitkin. (Kuva 1) Uloimmassa putkessa kulkee ylikuumennettu vesi rikkiesiintymään, keskimmäistä putkea pitkin sula rikki nostetaan pintaan ja sisimmäistä putkea pitkin johdetaan sulaan rikkiin nostamiseen tarvittavaa ilmaa.


title: Frasch-menetelmä

text: Ensin käytetty vesi paineistetaan ja lämmitetään noin 160 asteeseen, joka ylittää rikin sulamispisteen, joka on noin 115 °C. Vesi johdetaan ensin ulointa ja keskimmäistä putkea pitkin rikkiesiintymään, jossa se sulattaa rikkiä. Riittävän rikkimäärän sulattamiseen kuluu vähintään 24 tuntia. Kun rikkiä on sulanut riittävästi, veden johtaminen keskimmäistä putkea pitkin lopetetaan. Koska sula rikki on vettä noin kaksi kertaa raskaampaa, se painuu veden alle. Koska keskimmäisen putken pää on kuvan 1 mukaisesti uloimman putken päätä alempana, rikki voidaan nostaa putkea pitkin ylös. Sula rikki nousee veden paineen vaikutuksesta noin 100 metriä keskimmäisessä putkessa ylöspäin. Rikin nostamiseksi pintaan asti siihen sekoitetaan paineistettua ilmaa, jonka avulla sulan rikin tiheyttä pienennetään.


title: Frasch-menetelmä

text: Jos rikkiä pumpataan enemmän kuin sitä sulaa, sula rikkiallas tyhjenee ja pintaan nousee pelkkää vettä. Tällöin paineistetun ilman johtaminen putkeen pysäytetään, kunnes sulaa rikkiä on jälleen riittävästi. Jotta paine rikkimuodostumassa pysyy sopivana ja sinne voidaan tuoda lisää ylikuumennettua vettä, käytettyä ja jäähtynyttä vettä johdetaan pois erillisiä putkia pitkin. Käytetty vesi puhdistetaan ja johdetaan poistokanaviin.


title: Frasch-menetelmä

text: Kun sula rikki saadaan pinnalle, siitä poistetaan ilma. Tämän jälkeen rikki voidaan pumpata varastosäiliöihin odottamaan jähmettämistä, tai se voidaan säilyttää nestemäisenä. Rikkiä voidaan myös kuljettaa putkia pitkin jalostettavaksi tai se voidaan säilöä lämpöeristettyihin proomuihin keskussatamaan kuljettamista varten.


title: Kati Borg-Penttilä

text: Kati Annette Borg-Penttilä (s. 1948) on suomalainen laulaja, joka on kuulunut Ernos-yhtyeen tunnetuimpaan kokoonpanoon vuodesta 1968. Hän esiintyi levyllä ensimmäisen kerran vuonna 1958 esittäen lastenlaulun Kauko Käyhkön kanssa. Nykyisin Borg-Penttilä kuuluu The Sixties Blondies -lauluyhtyeeseen.